Κόρινθος : Ο Τατούλης κάνει διαβούλευση, Ο Αλέκος και ο Καλλικράτης τα …. λάθη - ekorinthos.gr\nΚόρινθος : Ο Τατούλης κάνει διαβούλευση, Ο Αλέκος και ο Καλλικράτης τα …. λάθη\nΠαρακολουθώ για τουλάχιστον 15 χρόνια το ζήτημα της διαχείρισης των απορριμμάτων, έχω κάνει ρεπορτάζ, έχω μιλήσει με το σύνολο των εμπλεκομένων και έχω ξεκάθαρη εικόνα για το τι συμβαίνει.\nΕχω διαμορφωμένη άποψη για σχεδόν όλες τις μεθόδους αλλά και το ιστορικό της διαχείρισης στο Δήμο Κορινθίων απο τις λαϊκές συνελεύσεις μέχρι και εκπροσώπους των εταιριών.\nΕχω καταλήξει ότι το πρόβλημα ήταν και θα είναι η έλλειψη πολιτικής βούλησης και ικανοτήτων από πλευράς δημάρχων και συνεργατών τους. Αυτό είναι άλλωστε το σημείο πάνω στο οποίο «πατάνε» οι διάφορες συγκεντρωτικές λύσεις που εφαρμόζονται σε όλη την Ελλάδα. Τα τοπικά σχέδια διαχείρισης απαιτούν ένα άλλο τρόπο σκέψης και λειτουργίας του αυτοδιοικητικού συστήματος που εκτιμώ πως δεν είναι ώριμο να τον υιοθετήσει.\nΗ αυτοδιοίκηση στην Ελλάδα μια πολιτική αρένα που αντί να ενώνει τις τοπικές κοινωνίες, τις διαιρεί σε στρατόπεδα, υποστηρικτές, ημέτερους και αντίπαλους. Η πολιτική στελέχωση των δήμων γίνεται με τέτοιο τρόπο που δεν επιλέγονται ούτε αξιοποιούνται ικανοί αλλά φίλοι και γκεσεμια (όπως έλεγε μια ψυχή) κι ας μην έχουν ουσιαστικά ικανότητες. Η ψήφος του λαού είναι πάνω από τις ικανότητες, τις γνώσεις και τα προσόντα των ανθρώπων.\nΟ δήμος Κορινθίων αποτελεί ξεκάθαρη περίπτωση τέτοιας αρένας στην οποία ο “συγκρουσιακός δήμαρχος” διαχειρίζεται την τοπική εξουσία και ασκεί τα θεσμικά του καθήκοντα χωρίς επιτροπή διαβούλευσης, χωρίς συνήγορο του δημότη, χωρίς ουσιαστική διαβούλευση και διάλογο, χωρίς τους πολίτες.\nΠιθανότατα το όλο περιβάλλον, μέχρι και η αντιπολίτευση, να βολεύεται σε τέτοιες καταστάσεις αλλά σε καίρια ζητήματα που αφορούν την τσέπη και την υγεία των δημοτών, θα περίμενε κανείς περισσότερο άνοιγμα στην κοινωνία. Στο σημείο αυτό ο Τατούλης δείχνει να λειτουργεί περισσότερο αποτελεσματικά αφού, μέσω διαβούλευσης απομονώνει τις λίγες αντίθετες φωνές και αποδεικνύει ότι οι πολλοί συμφωνούν με τη λύση που προωθεί στα απορρίμματα.\nΟ δήμαρχος Κορινθίων στο ζήτημα σκουπίδια, σήκωσε λάβαρο επανάστασης αλλά το έκανε με μερικούς θεσμικούς εκτός του δήμου του χωρίς να έχει στο πλευρο του τους πολίτες κάτι που φάνηκε απο τη λαϊκή συνέλευση.\nΑπο τη μια ήταν ελάχιστοι και από την άλλη ο λόγος δόθηκε αποκλειστικά σε τρίτους κάνοντας τη διαδικασία βαρετή και ανούσια\nΟ Πνευματικός δεν πήρε μαζί του την πόλη και προσπάθησε να τζογάρει πολιτικά και μόνος με λίγη ιδεοληπτική συνδρομή εξ αριστερών. Θα ήταν μεγάλο πλεονέκτημα αν είχε ενεργοποιήσει την επιτροπή διαβούλευσης, αν είχε ενεργοποιήσει φορείς και αν είχε κάνει πρακτικές ενέργειες που να έδειχναν ότι το πιστεύει το θέμα. Επέλεξε την κλασσική οδο της σύγκρουσης απέναντι στην συγκροτημένη και ψύχραιμη τακτική.\nΑπό την άλλη πλευρά, το πνεύμα του Καλλικρατικού νόμου δείχνει να έχει κουρελιαστεί και το δημαρχοκεντρικό μοντέλο να κρατεί καλά όπως επίσης η όλη ιστορία με τα σκουπίδια δείχνει ότι έννοιες όπως αυτονομία, αποκέντρωση κλπ αποτελούν συνθήματα. Είναι σαφές ότι ο Καλλικράτης δεν άλλαξε συμπεριφορές, τακτικές και μοντέλα διακυβέρνησης επί της ουσίας. Οι κοινωνίες είναι διαιρεμένες, είναι στην άκρη και πληρώνουν το μάρμαρο, πρόστιμα και δημοτικά τέλη στη συγκεκριμένη περίπτωση.\nΤο μόνο που έχουν συμφωνήσει περιφέρεια και δήμος είναι ότι σύντομα οι δημότες θα πληρώνουν περισσότερα. Στην Ελλάδα η αλήθεια αποτυπώνεται ακόμα στους λογαριασμούς και όχι στα προεκλογικά προγράμματα. Στο θέμα σκουπίδια, όλα δείχνουν ότι ο Καλλικράτης θα είναι χαρούμενος που έλυσε ένα θέμα όχι γιατί οι δήμοι έγιναν καλύτεροι και ικανότεροι αλλά γιατί υπήρξε δεύτερος βαθμός αυτοδιοίκησης ….


Αυτά είναι τα πλάνα του Μπόλονι για την ενδεκάδα με Παναιτωλικό – Panathinaikos Kosmos\nΜε πολλά προβλήματα κατεβαίνει ο Παναθηναϊκός στο Αγρίνιο απέναντι στον Παναιτωλικό.\nΟ Λάζλο Μπόλονι δεν θα έχει στη διάθεση του ούτε τον Σένκεφελντ ούτε τον Πούγγουρα. Επιπρόσθετα, τελευταία στιγμή τέθηκε εκτός ο Καρλίτος.\nΣτα θετικά από την άλλη είναι ότι οι Διούδης, Χουάνκαρ, Ιωαννίδης, Μαουρίσιο και Μολό. Οι παίκτες αυτοί αναμένεται να χτυπήσουν φυσικά θέση στην ενδεκάδα.\nΈτσι με βάση τα δεδομένα που υπάρχουν ο Λάζλο Μπόλονι θα κατεβάσει τον Παναθηναϊκό με σύστημα 4-2-3-1.\nΚάτω από τα δοκάρια θα κάτσει ο Διούδης. Στην άμυνα από τα αριστερά προς τα δεξιά θα παίξουν οι Χουάνκαρ, Βέλεθ, Νιάς και Μολό. Στο κέντρο την διάδα θα συμπληρώσουν οι Χατζηθεοδωρίδης και Μαουρίσιο ενώ στην επίθεση θα είναι οι Ενγκμπακοτό, Βιγιαφάνιες και Καμπετσής και ο Ιωαννίδης στην κορυφή.


Εντοπίστηκε κρούσμα της νόσου των τρελών αγελάδων στην Καλιφόρνια - Newsbomb - Ειδησεις - News\nΚΟΣΜΟΣ 25/04/2012 08:17\nΕντοπίστηκε κρούσμα της νόσου των τρελών αγελάδων στην Καλιφόρνια\nΣε ετοιμότητα βρίσκεται η Καλιφόρνια, έπειτα τον εντοπισμό κρούσματος της νόσου τρελών αγελάδων.\nΩστόσο, το αμερικανικό υπουργείο Γεωργίας, το οποίο ανακοίνωσε το πρωί την είδηση διαβεβαιώνει τους καταναλωτές για τα ασφαλή, υγιή βοοειδή των ΗΠΑ.\nΣύμφωνα με το υπουργείο «πρόκειται για το τέταρτο κρούσμα στη χώρα της σπογγώδους εγκεφαλοπάθειας των βοοειδών (ESB) όπου ανιχνεύτηκε σε μια γαλακτοφόρα αγελάδα στην κεντρική Καλιφόρνια»\nΟι αμερικανικές αρχές υποστηρίζουν πως το ζώο δεν εκτρεφόταν για την παραγωγή κρέατος.\n«Ουδέποτε η αγελάδα δεν παρουσίασε κίνδυνο για τη διατροφική αλυσίδα ή τη δημόσια υγεία. «Η σπογγώδης εγκεφαλοπάθεια των βοοειδών δεν μεταδίδεται από το γάλα», υπογραμμίζει το υπουργείο. «Οι μηχανισμοί μας για την πρόληψη της νόσου έχουν τεθεί σε λειτουργία».\nΤο Μεξικό συνεχίζει τις εισαγωγές βόειου\nΤο υπουργείο Γεωργίας του Μεξικού ανακοίνωσε σήμερα ότι δεν προτίθεται να διακόψει τις εισαγωγές βοοειδών από τις ΗΠΑ, ενώ θα διατηρήσει το ίδιο επίπεδο ελέγχων στις εισαγωγές κατά μήκος των συνόρων.\nΗ Σεούλ εξετάζει να τεθούν σε καραντίνα


Αρχική/Ψυχολογία/Παιδί/Ποιος ο ρόλος του πατέρα στην οικογένεια και πώς αυτός εξελίσσεται;\nJune 16, 2019\tΠαιδί\nΓράφει ο Δρ. Λευτέρης Πετρόπουλος, Ψυχολόγος -Ψυχοθεραπευτής\nΠώς εξελίσσεται ο ρόλος του πατέρα μέσα στην οικογένεια; Από ποια στάδια περνά και ποια εμπόδια συναντά κατά τη διαδικασία ανατροφής και ανάπτυξης του παιδιού;\nΠώς ανατρέπει τις ισορροπίες η γέννηση ενός παιδιού;\nΟ πατέρας ως… τρίτος\nΟ πατέρας να αισθάνεται παραγκωνισμένος ή υποτιμημένος,\nνα μην κατανοεί τις ανάγκες και τις αντιδράσεις του παιδιού του,\nνα λειτουργεί αυταρχικά ή με μεγάλη παθητικότητα,\nνα αρκείται στις υλικές παροχές για να δείξει την αγάπη του.\nΚοινό σχέδιο – Κοινή γραμμή των δυο γονιών\nΜην αμελείτε τη συντροφικότητα!\nΔεν υπάρχει τέλειος γονιός\nΌταν γεννιέται ένα παιδί, ταυτόχρονα γεννιούνται μια μητέρα και ένας πατέρας.\nΠώς ανατρέπει τις ισορροπίες στο ζευγάρι η έλευση ενός παιδιού;\nΓιορτή του Πατέρα , Γιορτή του Πατέρα 2019 , Μαζί για το παιδί , πατέρας , ρόλος πατέρα


Αναγνώστης για τις εκλογές του Επιμελητηρίου:Τόσοι υποψήφιοι για να μας σώσουν ή παίζει τίποτα άλλο;; ~ Loutrakiblog.gr\nΑναγνώστης για τις εκλογές του Επιμελητηρίου:Τόσοι υποψήφιοι για να μας σώσουν ή παίζει τίποτα άλλο;;\n11:50 μ.μ. 4 Σχόλια\nΔραστηριοποιούμαι ως επιχειρηματίας στο Λουτράκι για 30 και πλέον έτη. Τα μάτια μου είδαν πολλά και τα αυτιά μου άκουσαν πολλά όλα αυτά τα χρόνια...\nΕίδα προεκλογικά υποψηφίους για την προεδρία του επιμελητηρίου στην Κορινθία να διαρρηγνύουν τα ιμάτιά τους για το καλύτερο, άκουσα υποσχέσεις,μπλα μπλα μπλα.\nΤο αποτέλεσμα είναι πως η οικονομία μαραζώνει καθημερινά, τα αβάσταχτα έξοδα που βαρύνουν τις επιχειρήσεις μας έχουν γονατίσει όπως λέμε κοινώς.\nΞέρω πως πολλοί συνάδελφοι έχουν χρόνια πολλά να πληρώσουν την συνδρομή τους στο Επιμελητήριο όπως και εγώ.\nΑλλωστε δεν είδαμε και τίποτα σπουδαίο τόσα χρόνια που να απαλύνει τα προβλήματά μας. Από θεωρίες χορτάσαμε.\nΠαρακολούθησα και σε βίντεο τις ομιλίες των αξιότιμων κυρίων στο συνέδριο και τα έλεγαν τόσο ωραία ολοι. Πραγματικά. Πως θα γίνουν βρε αδέρφια;\nΟι επιχειρήσεις λοιπόν βρίσκονται στο χείλος του γκρεμού, οι επαγγελματίες υποφέρουν, η αγορά έχει γονατίσει κανείς δεν πληρώνει σχεδόν τίποτα, η πλειοψηφία χρωστάει παντού αλλά κατεβαίνουν υποψήφιοι για την προεδρία του επιμελητηρίου 6-7 παλλικάρια.\nΠοιος θα μας πρωτοσώσει ρε παιδιά;\nΠου πάτε ωρέ παλλικάρια;\nΠως θα κάνετε εκλογές; Ποιοι θα ψηφίσουν; Οσοι (οι περισσότεροι δηλ) που δεν έχουν δώσει "μία" στο επιμελητήριο.\nΚαι γιατί να στηρίξουμε κάποιον από όλους εσάς τους σωτήρες εδώ στο Λουτράκι;\nΠότε μας είδατε και πότε ενδιαφερθήκατε για μας;\nΔε θέλουμε να μας σώσετε. Να μας λύσετε τις απορίες κ. υποψήφιοι πρώτα και μετά βλέπουμε, αν και εφόσον.\nΕκτός και αν πίσω από τόσες υποψηφιότητες κρύβεται κάτι άλλο.\nΓιατί κόπτεστε όλοι να βγείτε πρόεδροι και παρατρεχάμενοι;\nΠείτε το να το ξέρουμε . Τι παίζει και ποιος θα μας πρωτοσώσει.\nετσι ακριβως οπως τα λες ειναι,κατι παιζει πισω απο ολο αυτο και δεν ειναι δοξα\n10 Σεπτεμβρίου 2017 - 4:23 μ.μ.\nΣωστή η τοποθέτηση στο άρθρο.Συνηθως η υποψήφιοι σωτήρες του επιμελητηρίου είναι μελλοντικοί υποψήφιοι στις δημοτικές και στις βουλευτικές εκλογές και το επιμελητήριο είναι κάτι απ το οποίο προσπαθούν να προβληθούν και τίποτα άλλο.Τιποτε ουσιαστικά δε προσφέρει εκτός από κάποιες θέσεις εργασίας σε κάποιες υπαλλήλους βισματα που κάποιος διόρισε χωρίς ουσιαστική προσφορά.\n10 Σεπτεμβρίου 2017 - 11:06 μ.μ.\n10 Σεπτεμβρίου 2017 - 11:19 μ.μ.\n11 Σεπτεμβρίου 2017 - 12:21 π.μ.


Αναρτήθηκε από Konstantina Botsi στις 10:00 π.μ. Δεν υπάρχουν σχόλια:\nΑναρτήθηκε από Konstantina Botsi στις 9:54 π.μ. Δεν υπάρχουν σχόλια:\nΑναρτήθηκε από Konstantina Botsi στις 2:37 μ.μ. Δεν υπάρχουν σχόλια:\nΑναρτήθηκε από Konstantina Botsi στις 9:57 μ.μ. Δεν υπάρχουν σχόλια:\nΑναρτήθηκε από Konstantina Botsi στις 11:05 μ.μ. Δεν υπάρχουν σχόλια:\nΑναρτήθηκε από Konstantina Botsi στις 2:30 μ.μ. Δεν υπάρχουν σχόλια:\nΑναρτήθηκε από Konstantina Botsi στις 3:19 μ.μ. Δεν υπάρχουν σχόλια:\nΑναρτήθηκε από Konstantina Botsi στις 4:13 μ.μ. Δεν υπάρχουν σχόλια:\nΑναρτήθηκε από Konstantina Botsi στις 6:53 μ.μ. Δεν υπάρχουν σχόλια:\nΑναρτήθηκε από Konstantina Botsi στις 1:54 μ.μ. Δεν υπάρχουν σχόλια:\nΑναρτήθηκε από Konstantina Botsi στις 10:16 π.μ. Δεν υπάρχουν σχόλια:


Αφίσα Αντιναζιστικής Πρωτοβουλίας\n60 χρόνια από το χιτλερικό γενοκτονικό πόλεμο, ναζιστές από όλη την Ευρώπη πρόκειται να συγκεντρωθούν στην Πελοπόννησο το Σεπτέμβρη (16-18/9). Τη συγκέντρωση διοργανώνει η ναζιστική οργάνωση “Χρυσή Αυγή”.\nΤην ευθύνη γι αυτή την τεράστια πρόκληση απέναντι στο δημοκρατικό λαό της χώρας μας φέρνουν η κυβέρνηση και τα κοινοβουλευτικά κόμματα που αντίθετα με ότι συμβαίνει σε ολόκληρη τη δημοκρατική Ευρώπη, εδώ και δεκαετίες επιτρέπουν και ανέχονται τη λειτουργία και τη δράση μιας ανοιχτά χιτλερικής οργάνωσης όπως είναι η “Χρ. Αυγή”. Χάρη σ’ αυτή την ανοχή και κάλυψη η “Χρ.Αυγή” συμμετείχε, ατιμώρητα μέχρι σήμερα, στο γενοκτονικό στρατό του εγκληματία Κάρατζιτς στη Βοσνία.\nΜέσα σ’ αυτή τη λογική της ανοχής ο κυβερνητικός εκπρόσωπος Θ. Ρουσόπουλος δηλώνει σχετικά με τη συγκέντρωση των ναζιστών: <<δεν προκύπτει από κάπου να έχει υποβληθεί επίσημο αίτημα για τη διοργάνωση συνάντησης νεοναζί>>. Αυτό σημαίνει κάλυψη της ναζιστικής συνάθροισης γιατί στις δημοκρατικές χώρες είτε ζητήσουν είτε δεν ζητήσουν άδεια οι ναζιστές ΔΕΝ ΕΧΟΥΝ ΔΙΚΑΙΩΜΑ να διοργανώνουν συγκεντρώσεις. Ακόμα πιο καθαρά μίλησε ο εκπρόσωπος της αστυνομίας Οικονόμου: <<δεν μπορούμε να απαγορεύσουμε οποιαδήποτε ειρηνική συγκέντρωση, όπου οι μετέχοντες δεν θα φέρουν όπλα>>(ΝΕΑ 6.7.05).\nΕπίσης το ΠΑΣΟΚ, το ΚΚΕ και ο ΣΥΝ “έπνιξαν” αυτό το ζήτημα καλυπτόμενοι πίσω από ανακοινώσεις τοπικών οργανώσεών τους στη Μεσσηνία. Όσο για την ΓΣΕΕ, την ΑΔΕΔΥ και τα ΕΡΓ. ΚΕΝΤΡΑ δεν έχουν ακόμα πει λέξη γι αυτήν την πρόκληση και δεν έχουν πάρει καμιά πρωτοβουλία για να την εμποδίσουν.\nΔΕΝ ΞΕΧΝΑΜΕ ότι τη στιγμή που σφάζονταν οι Βόσνιοι, σύσσωμα τα κοινοβουλευτικά κόμματα και τα Συνδικάτα καλούσαν στην Ελλάδα και αποθέωναν το γενοκτόνο Κάρατζιτς.\nΗ επιλογή της χώρας μας σαν ασφαλούς βάσης των ναζιστών δεν είναι τυχαία. Είναι επειδή εδώ ο ελληνικός εθνικισμός και οι δήθεν αντιϊμπεριαλιστές έχουν σκορπίσει πολύ δηλητήριο είτε με το ρατσιστικό ιδεολόγημα της ανωτερότητας του ελληνικού πολιτισμού είτε, κυρίως, με τον γενικευμένο αντισημιτισμό που σήμερα καλύπτεται σαν αντισιωνισμός.\nΑΠΑΙΤΟΥΜΕ: ΤΑ ΚΟΜΜΑΤΑ ΝΑ ΠΑΡΟΥΝ ΘΕΣΗ ΚΑΙ Η ΚΥΒΕΡΝΗΣΗ ΝΑ ΑΠΑΓΟΡΕΥΣΕΙ ΤΗ ΣΥΓΚΕΝΤΡΩΣΗ ΤΩΝ ΝΑΖΙΣΤΩΝ ΟΠΟΥΔΗΠΟΤΕ ΑΥΤΗ ΠΡΑΓΜΑΤΟΠΟΙΗΘΕΙ.\nΝΑ ΤΕΘΕΙ ΕΚΤΟΣ ΝΟΜΟΥ Η «ΧΡΥΣΗ ΑΥΓΗ» ΚΑΙ ΟΙ ΦΟΝΙΑΔΕΣ ΤΗΣ ΝΑ ΠΑΡΑΠΕΜΦΘΟΥΝ ΣΤΟ ΔΙΚΑΣΤΗΡΙΟ ΤΗΣ ΧΑΓΗΣ!


«Προσπαθούσαν να την αρπάξουν οι γλάροι»: Η απίστευτη διάσωση μιας αρκτικής αλεπούς από ψαράδες / Life / Woman TOC\n«Προσπαθούσαν να την αρπάξουν οι γλάροι»: Η απίστευτη διάσωση μιας αρκτικής αλεπούς από ψαράδες\n«Είδαμε κάτι πάνω στον πάγο. Στην αρχή δεν ήμασταν σίγουροι τι ήταν»: Έτσι άρχισε τη μαρτυρία του ένα από τα μέλη της αξιοθαύμαστης ομάδας.\nΣτον αντίποδα του ανθρώπινου σαδισμού, που απολαμβάνει να βασανίζει αδύναμα, ανυπεράσπιστα πλάσματα υπάρχει ο ηρωισμός κάποιων ανθρώπων που μπορεί να μην αντισταθμίζει τις πράξεις βαρβαρότητας, τουλάχιστον όμως αποκαθιστά, σε κάποιο βαθμό, την πίστη στο είδος μας, το οποίο είναι ικανό για τα καλύτερα και τα χειρότερα. Ανάμεσα σε αυτούς τους ήρωες είναι και μια ομάδα ψαράδων που έστησαν ολόκληρη επιχείρηση διάσωσης μιας αρκτικής αλεπούς από ένα κομμάτι πάγου.\nΤο πλήρωμα της βάρκας βρισκόταν ανατολικά των ακτών του Καναδά όταν εντόπισε το ζώο σε κίνδυνο. «Είδαμε κάτι πάνω στον πάγο. Στην αρχή δεν ήμασταν σίγουροι τι ήταν», όπως αφηγήθηκε αργότερα ο Alan Russell, ένας από τους ψαράδες. «Έτσι πλησιάσαμε κοντά. Ήταν μια μικρή αλεπού, αρκτική αλεπού. Ήταν βρεγμένη και οι γλάροι προσπαθούσαν να την αρπάξουν».\nΑρχικά οι άντρες προσπάθησαν να την προσελκύσουν στη βάρκα τους, αλλά η αλεπού ήταν υπερβολικά τρομαγμένη για να πλησιάσει. Έτσι, κατέφυγαν στην επόμενη επιλογή, χτύπησαν τον πάγο με τη βάρκα τους, με αποτέλεσμα αυτός να ανατραπεί, η αλεπού να βρεθεί στη θάλασσα και να τη ψαρέψουν με τα δίχτυα τους. Στη συνέχεια την έβαλαν, βρεγμένη, σε ένα κιβώτιο που είχαν μαζί τους και μόλις έπιασαν στεριά, τη στέγνωσαν και της έδωσαν φαγητό.\nΗ τυχερή αλεπού απόλαυσε βιεννέζικα λουκάνικα και αφού φροντίστηκε από τους ψαράδες για κάποιες μέρες, το πλήρωμα την επέστρεψε στο φυσικό περιβάλλον της. Μάλιστα, στη διάρκεια της σύντομης παραμονής της πάνω στη βάρκα πρόλαβε να εξοικειωθεί με τους διασώστες της, αφήνοντάς τους να τη χαϊδεύουν ενώ την τάιζαν, σαν να ήταν το κατοικίδιό τους.\nΠώς είχε βρεθεί όμως εξαρχής σε αυτή τη δύσκολη θέση; Όπως υποθέτει ο Russell, ίσως αναζητούσε φαγητό πάνω στον πάγο, όταν ένα κομμάτι του αποσπάστηκε από τη στεριά με αποτέλεσμα να βρεθεί μεσοπέλαγα. Μετά τη διάσωση και επάνοδο της μικρής αρκτικής αλεπούς, οι ψαράδες την έχουν ξαναπετύχει στις εξορμήσεις τους, ευτυχισμένη και υγιή, σαν ένα από εκείνα τα σπάνια αληθινά παραμύθια με χάπι εντ.\nΔείτε φωτογραφίες από τη διάσωση της αρκτικής αλεπούς:\nκεντρική φωτό: @Alan Russell\nAlan Russell, άγριο ζώο, αλεπού, αρκτική αλεπού, βρεγμένη, γλάροι, διάσωση, ΚΑΝΑΔΑΣ, πάγος, ψαράδες


ΨΥΧΗΣ ΓΡΑΤΖΟΥΝΙΕΣ: ΧΩΡΙΣ ΕΙΣΗΤΗΡΙΟ\nΟι ποιητές ταξιδεύουν πάντα μόνοι\nμε μια και μόνο αποσκευή,\nπου τη σφιχταγκαλιάζουν με φόβο μαζί και υποψία\nωσάν μια πολύτιμη συλλογή από διαμάντια και φανταχτερούς λίθους\nτην ψυχή τους….\nΈνα τρένο το μυαλό του ποιητή\nστους σκοτεινούς λαβυρίνθους της ανθρώπινης ύπαρξης\nχωρίς προορισμό και έτοιμο πάντα να εκτροχιαστεί\nγεμάτο από σαθρές ανθρώπινες ελπίδες\nπου σωριάστηκαν εκεί σαν αναμνηστικά αντικείμενα διαδρομών και τόπων.\nΚαι αν κάπου κάποτε βρεθεί ένας σταθμός\nκολλάνε τη μούρη τους στο τζάμι γεμάτοι παιδική περιέργεια\nκαι ψάχνουν μανιασμένοι χαρτί και μολύβι..\nπρέπει όλα να καταγραφούν…να περιγραφούν….\nΜα ποτέ δε κατεβαίνουν.\nΜένουν εκεί στην ίδια θέση, δειλοί θεατές\nαμέτοχοι , ανέραστοι, ανήμποροι…Ε.Τ\nΑναρτήθηκε από Εύη Τανούδη στις 1:04 μ.μ.\nΕτικέτες Ο ΚΥΚΛΟΣ ΤΩΝ ΧΑΜΕΝΩΝ ΠΟΙΗΤΩΝ


Παρά την ...κατρακύλα ο Παναθηναϊκός είναι ακόμα πρώτος! – Panathinaikos Kosmos\nΟ Παναθηναϊκός είναι η ομάδα με τους περισσότερος παίκτες που έχουν κατακτήσει το Euro!\nΗ UEFA δημιούργησε μία λίστα με 104 ομάδες που είχαν παίκτες που έχουν κατακτήσει το Euro, με τις ελληνικές ομάδες να είναι αρκετά ψηλά και στο top-10.\nΟ Παναθηναϊκός κατέχει την πρώτη θέση από την χώρα μας σε αυτήν την λίστα μιας και βρίσκεται στο Top-10 του ranking με έξι ποδοσφαιριστές και στην 8η θέση, μαζί με την Κολωνία και την Σαραγόρα. Ως γνωστόν το 2004 όταν η Εθνική κατακτούσε το Euro παίκτες του Παναθηναϊκού ήταν οι Αντώνης Νικοπολίδης, Κώστας Χαλκιάς, Γιάννης Γκούμας, Γιούργκας Σεϊταρίδης, Άγγελος Μπασινάς και Δημήτρης Παπαδόπουλος ενώ όσον αφορά τους Τάκη Φύσσα και Γιώργο Καραγκούνη να θεωρούνται παίκτες των «πρασίνων» αλλά να μην καταχωρούνται μιας και ο πρώτος είχε πάρει μεταγραφή για την Μπενφίκα το Γενάρη του 2004 ενώ ο δεύτερος είχε αποκτηθεί από την Ίντερ το 2003.\nΣτην 9η θέση της λίστα βρίσκεται η ομάδα της με πέντε ποδοσφαιριστές (Θόδωρος Ζαγοράκης, Κώστας Κατσουράνης, Μιχάλης Καψής, Βασίλης Τσιάρτας, Βασίλης Λάκης), στην ίδια θέση με ομάδες όπως η Λίβερπουλ, η Παρί Σεν Ζερμέν και η Νάπολι.\nΤρίτος όσον αφορά την Ελλάδα και στην 10η θέση ο Ολυμπιακός ο οποίος το 2004 είχε τέσσερις παίκτες στο ρόστερ της Εθνικπης, τους Φάνη Κατεργιαννάκη, Παντελή Καφέ, Γιώργο Γεωργιάδη και Στέλιο Βενετίδη.\nΣτην κορυφή της λίστας είναι η Μπάγερν με 19 ποδοσφαιριστές, ακολουθεί η Ρεάλ με 16, η Μπαρτσελόνα με 15 ενώ η Γιουβέντους μετά την κατάκτηση της Ιταλίας, έφτασε τους 10 ποδοσφαιριστές.\nΑκολουθούν με 9 παίκτες, η Μπορντό, η Ντόρτμουντ, η Γκλάντμπαχ και η Βαλένθια, ενώ 8 ποδοσφαιριστές έχουν η Μίλαν και η Μονακό. Στους 7 είναι η Τσέλσι και η Σλόβαν Μπρατισλάβας, ενώ στους 6 παίκτες είναι ο Παναθηναικός, η Κολωνία και η Σαραγόρα.\nΣτους 5 ποδοσφαιριστές βρίσκεται η ΑΕΚ, ο Άγιαξ, η Λίβερπουλ, η ΠΑρί Σεν Ζερμέν, η Νάπολι, η Αιντχόβεν και η Βέρντερ Βρέμης.\nΤο top-10 με 4 ποοδοσφαριστές συμπληρώνουν ο Ολυμπιακός, η Μπιλμπάο, η Άρσεναλ, η Ατλέτικο, η Μπρόντμπι, η Φιορεντίνα, το Αμβούργο, η Λίνγκμπι, η Ρπομα, η Σπόρτινγκ, η Στουτγκάρδη και η Τορίνο.\nΈρχεται μεταγραφική …έκπληξη!\nΠαππάς: «Όλο μας το βάρος στον Χεζόνια!»


Σε ένα μήνα Δέσποινα και Σάκης μαζί | Σάκης Ρουβάς\nΣε ένα μήνα Δέσποινα και Σάκης μαζί\n05/02/2007 at 11:46 πμ\t(Uncategorized)\nΕίναι πλέον οριστικό. Δέσποινα Βανδή και Σάκης Ρουβάς ανεβαίνουν Θεσσαλονίκη στο «Boom» τον Μάρτιο…\nΑρχές Μαρτίου, και συγκεκριμένα 1η Μαρτίου, θα γίνει η επίσημη έναρξη της συνεργασίας Δέσποινας-Σάκη στη Θεσσαλονίκη. Το εν λόγω πρόγραμμα, ή η εν λόγω συνεργασία αν προτιμάτε, θα διαρκέσει μέχρι και την Κυριακή του Πάσχα με ένα μικρό διάλλειμα, προφανώς, την Μεγάλη Εβδομάδα.\nΟι πρόβες των δύο superstar θα ξεκινήσουν 19 Φεβρουαρίου, άλλωστε 18 Φεβρουαρίου σταματάει η Δέσποινα τις εμφανίσεις της στο «Rex». Το set list των κοινών τους εμφανίσεων δεν έχει ακόμα οριστικοποιηθεί αλλά ούτως ή άλλως πάντα η Θεσσαλονίκη προσφέρεται για εκπλήξεις όσον αφορά τα κομμάτια που οι καλλιτέχνες επιλέγουν να ερμηνεύσουν.\nΗ μουσική επιμέλεια ανήκει πάλι στον Τόνυ Κονταξάκη ενώ να προσθέσουμε εδώ πως οι εμφανίσεις αυτές θα γίνουν στον ίδιο χώρο που η Δέσποινα είχε κάνει τις κοινές της εμφανίσεις με τον Σταμάτη Γονίδη το 2006.


The Humanity Bureau (2017) - GATONI-TV.PRO\nΈτος 2013. Η υπερθέρμανση του πλανήτη έχει μετατρέψει τμήματα της κεντροδυτικής Αμερικής σε έρημο. Σε μια απόπειρα να μειωθεί η οικονομική κρίση, μια κρατική υπηρεσία ονομαζόμενη Ανθρωπιστικό Γραφείο εξορίζει μέλη της κοινωνίας που κρίνονται μη παραγωγικά και τους πηγαίνουν σε μια αποικία γνωστή ως Νέα Εδέμ. Ένας φιλόδοξος και αμερόληπτος ντετέκτιβ, ο Νόα Κρος, διερευνά μια υπόθεση υπό την έκκληση μιας ανύπαντρης μητέρας και του γιου της. Γνωρίζοντας την άδικη μοίρα του παιδιού, ο Κρος ξεκινάει με σκοπό να σώσει τις ζωές τους και να αποκαλύψει την αλήθεια πίσω από το Ανθρωπιστικό Γραφείο και τα μυστικά του, μία και καλή.\nΣκηνοθεσία: Rob W. King Σενάριο: Dave Schultz Ηθοποιοί: Nicolas Cage, Sarah Lind, Jakob Davies\n2017, Δράση, ΤΑΙΝΙΕΣ, Φαντασίας\nThe Sound of Music (1965) – Η ΜΕΛΩΔΙΑ ΤΗΣ ΕΥΤΥΧΙΑΣ


Αεροπορικά από Κίεβο για Στιούαρτ Διεθνές από 544 € | Skyscanner\nΑεροπορικά από Κίεβο για Στιούαρτ Διεθνές\nΣτοιχεία πτήσης Κίεβο για Στιούαρτ Διεθνές\nΠοια είναι η καλύτερη τιμή για μετ' επιστροφής πτήση από Κίεβο προς Στιούαρτ Διεθνές;\nΗ καλύτερη τιμή που βρήκαμε στην Skyscanner για αεροπορικό εισιτήριο από Κίεβο προς Στιούαρτ Διεθνές είναι 544 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Κίεβο προς Στιούαρτ Διεθνές;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Κίεβο προς Στιούαρτ Διεθνές.


Ομιλία Θ. Καράογλου στην ολομέλεια της Βουλής για την ψήφιση του Μεσοπρόθεσμου, 29.6.2011 - Καράογλου Θεόδωρος, Βουλευτής Ν.Δ Β Περιφέρειας Θεσσαλονίκης - Νέα Δημοκρατία\nΟμιλία Θ. Καράογλου στην ολομέλεια της Βουλής για την ψήφιση του Μεσοπρόθεσμου, 29.6.2011\nΤο ότι ερχόμαστε σήμερα εδώ κάτω από πρωτοφανείς διαδηλώσεις και με πολύ μεγάλη ένταση, δυστυχώς, να συζητήσουμε ένα χρόνο μετά την ψήφιση του Μνημονίου για το νέο Μνημόνιο ΙΙ, όπως είναι στην ουσία το Μεσοπρόθεσμο Πλαίσιο, αυτό και μόνο αποδεικνύει την αποτυχία του Μνημονίου Ι. Δυστυχώς, για τον ελληνικό λαό, δυστυχώς για τη χώρα μας, δικαιωθήκαμε. Όταν πέρυσι προβλέπαμε ότι ο δρόμος του Μνημονίου είναι ένας αδιέξοδος δρόμος, που δεν οδηγεί πουθενά, τότε πολλοί ήταν αυτοί που χλεύαζαν, όπως πολλοί ήταν και αυτοί που μιλούσαν για υπευθυνότητα και ανευθυνότητα.\nΣήμερα, όμως, ένα χρόνο μετά, όλοι οι αριθμοί ομολογούν ότι πραγματικά εμείς είχαμε δίκιο, ότι το Μνημόνιο δεν οδηγεί πουθενά, ότι το Μνημόνιο Ι δεν οδήγησε πουθενά.\nΈτσι είδαμε το έλλειμμα, να στέκεται αρκετά ψηλά, παρά τις περί του αντιθέτου προβλέψεις του μνημονίου, είδαμε το δημόσιο χρέος από τα 297 δισεκατομμύρια να πηγαίνει στα 354, είδαμε την ύφεση να κορυφώνεται με -4,6%, είδαμε την ανεργία να σκαρφαλώνει στο 4,6%.\nΕίναι γεγονός αναμφισβήτητο, αγαπητοί συνάδελφοι, ότι πραγματικά η κατάσταση στην ελληνική οικονομία ένα χρόνο μετά τη εφαρμογή του μνημονίου, έχει χειροτερέψει. Και δυστυχώς, χάθηκε ένας χρόνος, ένας χρόνος σκληρών μέτρων σε βάρος του ελληνικού λαού, με οριζόντιες περικοπές μισθών και συντάξεων, με αυξημένη φορολογία, με φοροκαταιγίδα σε βάρος επιχειρήσεων και νοικοκυριών. Ένας χρόνος, λοιπόν, πήγε χαμένος, ένας χρόνος θυσιών χωρίς αντίκρισμα.\nΣήμερα, ερχόμαστε να συζητήσουμε το μεσοπρόθεσμο πλαίσιο. Είναι ένας σχεδιασμός, ένα σχέδιο το οποίο είναι δεδομένο ότι θα αποτύχει. Δεν κάνουμε πρόβλεψη, είμαστε βέβαιοι ότι θα αποτύχει και σας το καταθέτουμε με υπευθυνότητα. Και αυτό γιατί; Γιατί έχει την ίδια φιλοσοφία με το μνημόνιο 1. Προβλέπει λιτότητα, προβλέπει αυξημένους φόρους, προβλέπει έλλειψη κάθε αναπτυξιακού κινήτρου, δεν έχει καμία καινοτομία και καμία ουσιαστική αλλαγή που να μας προϊδεάζει για κάτι καλύτερο.\nΑυξάνονται πάλι οι φόροι άμεσοι και έμμεσοι, ενώ είχε αποδειχθεί από το μνημόνιο 1 ότι οδηγούν σε ύφεση και σε ακόμη μεγαλύτερη φοροδιαφυγή. Τα στοιχεία του πρώτου πενταμήνου είναι αποκαλυπτικά. Ενώ υπήρχε πρόβλεψη για αύξηση των εσόδων, δυστυχώς τα έσοδα δεν πάνε καθόλου καλά. Αντίθετα έχουμε μείωση. Όσο θα αυξάνονται οι φόροι τόσο θα μειώνονται τα φορολογικά έσοδα.\nΤο TAXIS στο Υπουργείο Οικονομικών βρίσκεται στα πρόθυρα της κατάρρευσης. Αυτό άλλωστε το μαρτυρούν οι συνεχείς αναβολές της υποβολής των φορολογικών δηλώσεων. Στον πόλεμο κατά της φοροδιαφυγής έχουμε ηττηθεί κατά κράτος. Η δε δραματική συρρίκνωση της παραγωγικής βάσης και η αύξηση της ανεργίας, μειώνει ακόμη περισσότερο το μέγεθος της φορολογικής βάσης.\nΓια μια ακόμη φορά φορολογείται άγρια η ακίνητη περιουσία. Το ΠΑΣΟΚ που αντιδρούσε έντονα το 2008, όταν επεβλήθη το ειδικό τέλος ακίνητης περιουσίας, σήμερα δίνει το τελειωτικό χτύπημα στην οικοδομή, σε εκατοντάδες συνδεδεμένα επαγγέλματα και μετατρέπει τους ιδιοκτήτες των ακινήτων, όλων των ακινήτων και των μικρών και των μεσαίων πλέον, σε χρηματοδότες των κρατικών ελλειμμάτων. Η οικοδομή η οποία παραδοσιακά αποτελούσε την ατμομηχανή της ελληνικής οικονομίας, δυστυχώς βρίσκεται στο περιθώριο, βρίσκεται στο στόχαστρο της πολιτικής της Κυβέρνησης.\nΕξαγγέλλεται η μείωση του δημόσιου τομέα θεωρητικά, αλλά στην πράξη τίποτα δεν γίνεται. Ένα χρόνο μετά την εφαρμογή του μνημονίου ούτε οι κρατικοί οργανισμοί έχουν καταργηθεί, ούτε έχουν συγχωνευθεί, ούτε έχει γίνει ένα ουσιαστικό βήμα προς την κατεύθυνση αυτή.\nΚαι βέβαια δεν υπήρχε κανένας πόλεμος από εμάς σε σχέση με το ζήτημα αυτό. Αντίθετα, επανειλημμένως σας παρακινούσαμε να προχωρήσετε σε καταργήσεις, σε συγχωνεύσεις αντιπαραγωγικών, άχρηστων δημοσίων οργανισμών. Η περίφημη αξιοποίηση της δημόσιας περιουσίας εξελίσσεται σε ένα τυφλό ξεπούλημα γης και εταιριών του δημοσίου σε τιμές ευκαιρίας.\nΕμείς, σας είχαμε πει από πέρυσι, από το Ζάππειο 1, τον Ιούλιο του 2010 ότι είμαστε υπέρ της αξιοποίησης της ακίνητης περιουσίας του δημοσίου. Αλλά όταν μιλάμε για αξιοποίηση, μιλάμε για αξιοποίηση και δεν μιλάμε για ξεπούλημα ειδικά τώρα που είναι τόσο χαμηλά οι αξίες της γης.\nΤέλος, δίνετε το τελειωτικό χτύπημα στην ψυχολογία της αγοράς. Η οικονομία πέρα από νούμερα είναι κλίμα. Σήμερα, όμως, έχετε δημιουργήσει ένα κλίμα τρομοκρατίας, ένα κλίμα τέτοιο που αναγκάζετε τους Έλληνες πολίτες να αποσύρουν τα όποια χρήματα έχουν, τις όποιες καταθέσεις έχουν από τις τράπεζες και να τρέχουν να τις βγάλουν σε τράπεζες του εξωτερικού ή να τα επενδύσουν οπουδήποτε αλλού, εκτός Ελλάδας.\nΠώς, λοιπόν, να επενδύσουν σε νέες παραγωγικές δραστηριότητες σε αγορές, άνθρωποι οι οποίοι είχαν τη δυνατότητα, όταν έχετε δημιουργήσει ένα τόσο αρνητικό κλίμα στην ψυχολογία της αγοράς;\nΑγαπητοί συνάδελφοι και συναδέλφισσες, είναι δεδομένο ότι και το Μεσοπρόθεσμο πλαίσιο, το Μνημόνιο 2, θα αποτύχει. Θα αποτύχει, όπως είπα και πιο πριν, γιατί ακολουθεί την ίδια φιλοσοφία. Μας βάζετε τώρα ένα δίλλημα, το δίλλημα της υπευθυνότητας ή της ανευθυνότητας, το δίλλημα ότι θα πρέπει ή να αφήσουμε τη χώρα να καταρρεύσει ή κάτι να κάνουμε. Τα διλλήματα δεν είναι έτσι.\nΕίναι απλά τα πράγματα. Στη δημοκρατία δεν υπάρχουν ούτε αδιέξοδα ούτε τέτοιου είδους διλλήματα. Στη δημοκρατία υπάρχει η δυνατότητα. Αν δεν μπορείτε να τα καταφέρετε, αν δεν μπορείτε να τα βγάλετε πέρα, υπάρχει ο τίμιος και δημοκρατικός δρόμος και αφού ζητήσετε συγγνώμη για τα εγκληματικά λάθη που έχετε κάνει, αφού ζητήσετε συγνώμη από τον ελληνικό λαό για τα τεράστια προεκλογικά ψέματα που είπατε το 2009, να προσφύγετε στον ελληνικό λαό. Υπάρχει διέξοδος, υπάρχει λύση, υπάρχει εναλλακτική πρόταση.\nΕίναι η πρόταση που με σοβαρότητα και με υπευθυνότητα καταθέσαμε πριν από ένα μήνα στο Ζάππειο 2, μία πρόταση ρεαλιστική, μία πρόταση κοστολογημένη, μία πρόταση που πραγματικά μπορεί να δώσει ένα διαφορετικό δρόμο, ένα διέξοδο στα αδιέξοδο στο οποίο οδηγείτε την ελληνική κοινωνία, τον ελληνικό λαό.\nΕίμαι βέβαιος ότι πολύ σύντομα, όταν διαπιστώσετε ότι υπάρχει η αδυναμία εφαρμογής της πολιτικής σας, της πολιτικής του μεσοπρόθεσμου πλαισίου, της πολιτικής των μνημονίων, τότε εκ των πραγμάτων θα οδηγηθείτε στον ελληνικό λαό, ο οποίος θα δώσει την τελική λύση.


Η ΧΑΜΕΝΗ ΒΙΟΠΟΙΚΙΛΟΤΗΤΑ\nΛιγότερα είδη, υποβαθισμένα οικοσυστήματα, απώλεια γενετικού υλικού, ομοιογενοποίηση του τοπίου: Το περιβάλλον στην Ευρώπη μεταβάλλεται με επιταχυνόμενους ρυθμούς. Αυξανόμενη παραγωγή και αυξανόμενη κατανάλωση καθορίζουν την εξέλιξη. Η οικονομία αναπτύσσεται με βάση τις δικές της αρχές και κανόνες, οι πιέσεις στο φυσικό περιβάλλον εντείνονται.\nΔείκτης είναι η μείωση της «βιοποικιλότητας», δηλ. της πληθώρας των ειδών, της πολυμορφίας των βιότοπων και της ποικιλίας του γενετικού υλικού στα άτομα και τις ομάδες στο σύνολο των ειδών που αναπτύχθηκαν και επέζησαν στην ήπειρό μας όταν υποχώρησαν οι πάγοι της τελευταίας παγετώδους περιόδου που έληξε πριν από περίπου 12.000 χρόνια. Μολονότι κατά τη διάρκεια του αιώνα δεν παρατηρήθηκε εξαφάνιση κανενός από τα 223 ιθαγενή είδη θηλαστικών στην Ευρώπη, 86 είδη (γύρω στο 40%) ζουν σε μικρούς κατακερματισμένους πληθυσμούς στις παρυφές της ηπείρου και θεωρείται ότι απειλούνται με εξαφάνιση. Το ίδιο ισχύει για το 15% των πουλιών, το 45% των ερπετών, το 30% των αμφίβιων, το 52% των ψαριών του γλυκού νερού και το 21% των φυτών. Στην Ελλάδα τα αντίστοιχα ποσοστά εκτιμώνται σε 50% για τα θηλαστικά, 25% για τα πουλιά, 10%-15% για τα αμφίβια, 6%-10% για τα ερπετά, 20% για τα ψάρια και 9% για τα φυτά, αν και τα στοιχεία αυτά δεν είναι παρά ενδεικτικά γιατί δε βασίζονται σε ακριβή δεδομένα και μετρήσεις.\nΗ εντατικοποίηση της γεωγραφίας και της δασοπονίας, που καταλαμβάνουν μαζί γύρω στο 80% του εδάφους στην Ευρωπαϊκή Ένωση, η αστική και βιομηχανική επέκταση, η πύκνωση των δικτύων μεταφορών, η ρύπανση, η διευθέτηση των ποταμών και η καταστροφή των υγρότοπων και των ακτών, ο τουρισμός και το κυνήγι είναι οι ισχυρότερες πιέσεις που δέχεται το φυσικό περιβάλλον. Η καταστροφή, ο κατακερματισμός και η υποβάθμιση των οικοσυστημάτων που επιφέρουν είναι η κυριότερη απειλή για τα είδη της άγριας ζωής. Τεράστιες εκτάσεις στην Ευρωπαϊκή Ένωση έχουν ήδη μετατραπεί σε «πράσινες ερήμους», όπου κυριαρχούν οι μονοκαλλιέργειες «βιομηχανικών φυτών»και η εντατική δασοπονία. Εκεί την άνοιξη δε βγαίνουν αγριολούλουδα και το κελάηδημα των πουλιών ακούγεται όλο και πιο σπάνια.\nΤα πετεινά του ουρανού, τα ψάρια της θάλασσας, τα φυτά και τα ζώα της γης, από τους μονοκύτταρους οργανισμούς έως τα θηλαστικά όπως τα γνωρίζουμε σήμερα, προέκυψαν από την εξέλιξη και τη φυσική επιλογή κατά τη διάρκεια των 3,5 δισεκατομμυρίων χρόνων της ιστορίας της ζωής στη Γη. Νέα είδη δεν έπαψαν να εμφανίζονται τη στιγμή που άλλα εξαφανίζονται γιατί δεν είναι ικανά να προσαρμοσθούν στις συνεχώς μεταβαλλόμενες συνθήκες του φυσικού περιβάλλοντος. Ο άνθρωπος δεν είναι παρά ένας σχετικά πρόσφατος επισκέπτης του πλανήτη Γη, προϊόν και σταθμός, στη διαδικασία της φυσικής επιλογής, αλλά όχι κατάληξη. Η ζωή στη Γη προϋπήρξε του ανθρώπου, αλλά ο άνθρωπος δεν θα κατόρθωνε να επιβιώσει χωρίς τους άλλους οργανισμούς. Ο πλανήτης είναι ένα πολύπλοκο δυναμικό σύστημα που συντηρείται σε μια θαυμαστή ισορροπία βασισμένη στην τεράστια ποικιλία των ειδών και το πλέγμα των σχέσεων και αλληλεξαρτήσεων που έχουν αναπτύξει μεταξύ τους και με το φυσικό περιβάλλον. Η ισορροπία αυτή ήταν προϋπόθεση για την εμφάνιση και την εξέλιξη του ανθρώπου και εξακολουθεί να είναι αναγκαία συνθήκη για την ύπαρξή του. Η διατάραξη της ισορροπίας που επέφερε η τεχνολογική επανάσταση τα τελευταία εκατό χρόνια στις θάλασσες, την ξηρά και τον αέρα επιτάχυνε γύρω στις 40 φορές την εξαφάνιση των ειδών, αποσταθεροποιώντας τα οικοσυστήματα και τις λειτουργίες τους, που είναι απαραίτητες για τη διατήρηση της ζωής και σε τελική ανάλυση του ίδιου του ανθρώπου. Η διαπίστωση αυτή άργησε να περάσει, αλλά τελικά πέρασε από την επιστημονική κοινότητα και τις περιβαλλοντικές οργανώσεις στο χώρο της διεθνούς πολιτικής: Η διατήρηση της βιοποικιλότητας αναγνωρίσθηκε ως προτεραιότητα της περιβαλοντικής πολιτικής στη Συνδιάσκεψη Κορυφής του Ρίο το 1992, μολονότι ορισμένες κυβερνήσεις, με πρώτη την κυβέρνηση των ΗΠΑ, αρνήθηκαν να προσυπογράψουν τη σχετική σύμβαση.\nΟ κατακλυσμός βέβαια δεν έχει ακόμη έρθει. Η εξαφάνιση των ειδών είναι μια αδιόρατη διεργασία που δεν ενσκήπτει με τη μορφή μιας αιφνίδιας βιβλικής καταστροφής. Ο Νώε όμως δεν περίμενε τον κατακλυσμό να ξεσπάσει για να φτιάξει την κιβωτό του και να διασώσει την απειλούμενη προκατακλυσμιαία βιοποικιλότητα.\n(ανυπόγραφο), Τα Νέα. 4.11.1997\n1. Να αποδώσετε συνοπτικά το περιεχόμενο του προηγούμενου κειμένου με μια περίληψη 80-100 λέξεων.\n2. «Ο Νώε όμως δεν περίμενε τον κατακλυσμό να ξεσπάσει για να φτιάξει την κιβωτό του και να διασώσει την απειλούμενη προκατακλυσμιαία βιοποικιλότητα». Να αποδώσετε σε μια παράγραφο 60-80 λέξεις με ακρίβεια και συντομία το νόημα του αλληγορικού αυτού λόγου.\n3. «Ο πλανήτης είναι ένα πολύπλοκο... του ίδιου του ανθρώπου» (§4). Με τι είδους συλλογιστική πορεία αναπτύσσεται το προηγούμενο επιχείρημα; Να αξιολογήσετε την ορθότητά του.\n4. πληθώρας, επιτάχυνε, να προσυπογράψουν, αδιόρατη, αιφνίδιας: Να γράψετε ένα αντώνυμο για καθεμιά από τις παραπάνω λέξεις του κειμένου.\n5. Να γράψετε πέντε επίθετα ομόρριζα με το ουσιαστικό βίος και να χρησιμοποιήσετε δύο απ’αυτά σε προτάσεις.\n6. Σε σχολική εκδήλωση που πραγματοποιείται για την παγκόσμια μέρα του περιβάλλοντος, εκφωνείτε λόγο με θέμα τα αίτια της οικολογικής καταστροφής και προτάσεις για την αντιμετώπιση του προβλήματος. Να συντάξετε το κείμενο της ομιλίας σας σε 500-600 λέξεις.\nΑναρτήθηκε από Βάγια Γκέκα στις 10:59 π.μ.\nΕτικέτες Γ ΛΥΚ (Εκθεση: Περιβάλλον-Οικολογία)


Χρυσή Αυγή | Ν. Γ. Μιχαλολιάκος: Οι Άγιοι του Έθνους\nΝ. Γ. Μιχαλολιάκος: Οι Άγιοι του Έθνους\nΣάββατο, 10 Φεβρουαρίου 2018 - 14:21\nΊμια 2018: Από την ομιλία του Αρχηγού της Χρυσής Αυγής, Ν.Γ. Μιχαλολιάκου στην Λεωφόρο Μεσογείων\n«Συναγωνιστές και συναγωνίστριες, υπερήφανοι Χρυσαυγίτες και Χρυσαυγίτισσες, Εσείς είστε αυτοί που κυριολεκτικά ξεφτίλισαν το σύστημα. Βγήκαν στις τηλεοράσεις, βγήκαν στα ραδιόφωνα, και είπανε ότι σήμερα θα καεί η Αθήνα. Είπαν να μην γίνει η συγκέντρωση της Χρυσής Αυγής. Και είστε όλοι εδώ σήμερα, χιλιάδες Έλληνες και Ελληνίδες, και τι τους λέτε; Δεν σας φοβόμαστε! Δεν φοβόμαστε τα μπλόκα σας, δεν φοβόμαστε τους παρακρατικούς αλήτες, δεν σας φοβόμαστε!…\nΚάποιοι θα ήθελαν να μην υπάρχουμε και έκαναν τα πάντα, έστησαν μια πολιτική σκευωρία, μας έβαλαν χειροπέδες, δολοφόνησαν τους συναγωνιστές μας, κάνουν αντισυγκεντρώσεις, διώξεις. Δυστυχώς θα τους δυσαρεστήσουμε. Δυστυχώς για αυτούς υπάρχουν κάποιοι που δεν υποχωρούν, δεν συμβιβάζονται, δεν υποστέλλουν την σημαία τους, και είστε εσείς όλοι, Συναγωνιστές και Συναγωνίστριες».\n“Δεν θα μας λυγίσει το κράτος του ΣΥΡΙΖΑ και οι παρακρατικοί του”\n«...Μόλις εχθές έγινε μια δολοφονική επίθεση στα γραφεία μας στον Πειραιά. Πριν λίγες ημέρες στο Ηράκλειο της Κρήτης, πριν λίγες εβδομάδες στον Ασπρόπυργο, στα Κεντρικά Γραφεία μας. Δεν κατάλαβαν ακόμη ότι δεν λυγίζουμε! Δεν το έχουν πάρει είδηση ότι θα είμαστε εδώ ως το τέλος του κόσμου;... Δεν θα μας λυγίσει το ένοχο κράτος του ΣΥΡΙΖΑ, που συντηρεί όλους αυτούς τους παρακρατικούς αλήτες. Και έχει περάσει μια ολόκληρη ημέρα από την επίθεση εναντίον των γραφείων μας, όπως και στο παρελθόν από τις άλλες επιθέσεις. Ακούσατε κανένα κόμμα να καταδικάζει αυτές τις επιθέσεις; Όχι βέβαια! Είναι συνένοχοι. Μάλιστα, αυτούς τους παρακρατικούς αλήτες οι οποίοι επετέθησαν στους Συναγωνιστές μας τους συνόδευσε σύμφωνα με ασφαλείς πληροφορίες, που μπορούμε να αποδείξουμε η αστυνομία στην αποχώρησή του…\nΝύχτα μαγική, νύχτα χειμωνιάτικη όπως εκείνη η νύχτα του Γενάρη του 1996. Και είμαστε εδώ για να τιμήσουμε τους μεγάλους νεκρούς του Έθνους. Ας ανάψουν οι δάδες! Δάδες, που η φλόγα τους θα σκοπεύσει στα ουράνια, εκεί όπου είναι οι ψυχές των μεγάλων νεκρών μας. Των Αθάνατων νεκρών μας. 22 ολόκληρα χρόνια τιμούμε την μνήμη των μεγάλων νεκρών του ‘96. Και ούτε έναν χρόνο από αυτούς δεν υπήρξε που να μην είχαμε αντιδράσεις, αντισυγκεντρώσεις, τρομοκρατία. Όπως και σήμερα, πού λέγανε ότι δεν θα γίνει αυτή η συγκέντρωση. Ότι θα την εμποδίσουν. Έστησαν μπλόκα κι από την μια μεριά και από την άλλη, τα μπλόκα τα σπάσατε εσείς, εσείς είσαστε οι μεγάλοι νικητές, εσείς που είστε σε αυτήν εδώ την συγκέντρωση».\n“31.1.1996 - Έξω από την βουλή”\n«1996, 31 Ιανουαρίου και έξω από την βουλή γίνεται η πρώτη συγκέντρωση της Χρυσής Αυγής, με σύνθημα «Ελλάδα σε πουλάνε, τους Τούρκους προσκυνάνε». Με ένα σύνθημα ενάντια σε αυτό το σάπιο πολιτικό σύστημα που έκλεισε τα μάτια, που ένας τότε υπουργός του είπε να πούνε ότι την Σημαία την πήρε ο αέρας. Ναι, την πήρε ο αέρας και την έφερε εδώ! Εδώ είναι η σημαία των Ιμίων, Συναγωνιστές, ψηλά τις Σημαίες!\nΊμια για 22 ολόκληρα χρόνια και θυμάμαι κάποιες ξεχωριστές χρονιές, όπως αυτήν του 2004, όταν με καταρρακτώδη βροχή από την πλατεία Κολοκοτρώνη πήγαμε στο μνημείο του Αγνώστου Στρατιώτου. Και μπροστά στο πεζοδρόμια ήταν ισχυρές αστυνομικές δυνάμεις για να μην περάσουμε. Οι ίδιες δυνάμεις που αφήνουν τους αναρχοκομμουνιστές να καίνε το φυλάκιο των Ευζώνων, οι ίδιες δυνάμεις που αφήνουν να καίγεται η Αθήνα, να καταστρέφεται η Ελλάδα!\nΠοιοι είστε όμως σήμερα εσείς εδώ, που σε εσάς αξίζει ξεχωριστή τιμή, για την συγκέντρωση αυτή; Είστε όσοι έχετε μέσα στα στήθη σας μια καρδιά που χτυπάει ελληνικά, που δεν λυγίζει. Οι άλλοι, οι νοικοκυραίοι, οι “καθώς πρέπει”, τα ανθρωπάκια, που είναι; Σπίτια τους! Εκεί να καθίσουνε, δεν τους θέλουμε! Ξεπουλάνε όλα τα εθνικά θέματα, χωρίς εξαίρεση και είχαμε προηγουμένως εδώ σε αυτό το βήμα τον πρόεδρο του Ε.ΛΑ.Μ, τον Χρίστο Χρίστου, που σας είπε ότι ακόμα υπάρχει Αγώνας εθνικός στη Γη του Ευαγόρα. Και έχουμε ανάμεσά μας και πολλά παλικάρια από την σκλαβωμένη γη της Βορείου Ηπείρου, που δεν την ξεχνάμε.\nΣτο επίκεντρο της πολιτικής επικαιρότητος, το ζήτημα του ονόματος των Σκοπίων και ο Νίμιτς είπε ότι στις συναντήσεις του με την ελληνική πλευρά ουδείς του προέβαλε θέμα εθνικής ταυτότητας των Σκοπιανών. Κάνει ένα μικρό λάθος ο Νίμιτς, η Ελλάδα δεν είναι αυτοί που συνάντησε, η Ελλάδα είσαστε εσείς! Είναι ολόκληρος ο Ελληνικός λαός που δεν παραδίδει το όνομα Μακεδονία. Και η Χρυσή Αυγή έχει μια και μόνη αμετακίνητη θέση: Κανένας συμβιβασμός για την Μακεδονία μας!»\n“Ας κρατήσουμε αναμμένη την Φλόγα”\n«...Αυτή δεν είναι συγκέντρωση πολιτική, είναι μια μυσταγωγία. Σήμερα όλοι εδώ μέσα από τις δάδες, που στοχεύουν τον ουρανό, μέσα από τις σημαίες που ψηλά ευρίσκονται και ανεμίζουν στον αγέρα Κοινωνάμε Πατρίδα, τα Σα εκ των Σων των Ιερών του Έθνους! 22 ολόκληρα χρόνια στην πρώτη γραμμή του Αγώνα, τιμώντας τους μεγάλους νεκρούς των Ιμίων. Και αν χρειαστεί και 122, με τα παιδιά μας και τα παιδιά των παιδιών μας να κρατήσουμε αναμμένη την φλόγα, από γενιά σε γενιά. Οι νεκροί των εθνικών αγώνων είναι οι Άγιοι του Έθνους. Και θυμάμαι τότε εκείνο το 1996 στο κοιμητήριο του Παπάγου λίγα χιλιόμετρα από εδώ, στην Πετρούπολη, στον Πειραιά, να πηγαίνουν οι Χρυσαυγίτες και να τιμούν την μνήμη των τριών Ηρώων. Και να φεύγουν κυνηγημένοι οι τότε υπουργοί του ΠΑΣΟΚ.\nΉμασταν εκεί και θυμόσαστε όλοι ΚΑΙ εκείνον τον μαύρο Αύγουστο του 1996. Την πρώτη ημέρα που σκότωσαν κτυπώντας τον τα κτήνη, τον Τάσο Ισαάκ και μετά το άλλο παλικάρι το αλησμόνητο, που πέθανε με το τσιγάρο στο στόμα, ανεβαίνοντας έναν ιστό για να κατεβάσει μια τουρκική σημαία. Τον Σολωμό Σολωμού! Και θυμόμαστε βεβαίως και τους δυο Συναγωνιστές μας, εκεί στις Θερμοπύλες της Λεωφόρου Ηρακλείου, εκείνη την πικρή 1η Νοέμβρη.\nΌλοι σήμερα είναι εδώ δίπλα μας… Παλεύουν για μια νέα Ελλάδα από εκεί που βρίσκονται, από τα ουράνια, στο Πάνθεον των Ηρώων. Έξω από την βουλή το 1996 και μετά στην πλατεία Κολοκοτρώνη, ως το 2008. Και μετά στο μνημείο των Ιμίων στην πλατεία Ρηγίλλης και τώρα στην Λεωφόρο Μεσογείων. Και αν χρειαστεί θα είμαστε οπουδήποτε παρόντες, για να τιμήσουμε τους νεκρούς μας, υψώνοντας ψηλά τις Σημαίες μας, ανάβοντας δάδες για τις ψυχές των γενναίων, που έπεσαν για την μεγάλη Δόξα του αιωνίου Έθνους μας. Ας γνωρίζουνε ότι θα είμαστε εδώ ως το τέλος του κόσμου...»


Fop.gr | Στα μονοπάτια των Κενταύρων!\nΣτα μονοπάτια των Κενταύρων!\nΑΝΑΡΤΗΘΗΚΕ ΑΠΟ ΤΟΝ fop ΣΤΙΣ 15/11/2012 · Add Comment\nΜεταξύ ουρανού και γης, μεταξύ Αιγαίου πελάγους και Παγασητικού κόλπου, στη ραχοκοκαλιά της χερσονήσου της Μαγνησίας, βρίσκεται το θρυλικό Πήλιο. Ο μύθος με την ιστορία, το σκοτάδι με το φως, το ένστικτο με τη λογική, η φύση με την Τέχνη διαπλέκονται εδώ.\nΣτα αιωνόβια πλατάνια που κοσμούν την πλατεία της Μακρυνίτσας είναι χαραγμένη η ζωή που καθρεπτίζεται στα νερά του Παγασητικού και στα λιθόστρωτα καλντερίμια. Δεν είναι μονάχα το αρχοντικό του Τοπάλη αλλά ολόκληρος ο οικισμός ένα Μουσείο Λαϊκής Τέχνης και φυσικής ομορφιάς!\nΑυτή η σύνθεση και πολλαπλή ενότητα της Λαϊκής Τέχνης με τη μορφή της αρχιτεκτονικής, της ζωγραφικής, της υφαντικής, της κεντητικής, της ξυλογλυπτικής αντικατοπτρίζεται στην ατμόσφαιρα δηλώνοντας τη συνέχεια μιας μακραίωνης παράδοσης. Τα μονοπάτια, λοιπόν, γίνονται διδαχοί μας, αν θελήσουμε να τα προσεγγίσουμε και από την ιστορική τους πλευρά…\nΠορταριά – Χάνια\nΗ πορεία μας αρχίζει από την Πορταριά (640 μ.) με θέα το Βόλο και τον Παγασητικό κόλπο. Έχοντας μαζί μας την πρόσχαρη Κατερίνα από τον Φυσιολατρικό Όμιλο του Βόλου, περπατάμε στο μονοπάτι των Κενταύρων κατευθυνόμενοι προς τη ρεματιά της Μάνας. Στην Αλικόπετρα κάνουμε στάση για ανασυγκρότηση και ξεκούραση. Ανηφορίζοντας συναντάμε την άσφαλτο, τη διασχίζουμε και συνεχίζουμε την ανάβαση προς το Σανατόριο του Καραμάνη.\nΦθάνοντας στο Σανατόριο Καραμάνη\nΑντικρίζοντας τα ερείπια του αρχιτεκτονήματος που ζωντάνεψε τα όνειρα ενός ανθρωπιστή, του γιατρού Γ. Καραμάνη!\nΑποσύνθεση ενός οικοδομήματος μέσα στη σύνθεση της ομορφιάς του φυσικού τοπίου που είναι εμποτισμένο με τον έρωτα και το θάνατο.\nΣύνθεση και αποσύνθεση\nΕίναι γνωστή η συμβολή του έργου του Γ. Καραμάνη στη ζωή των «φθισικών» καθώς και η «περιθοριοποίησή» του. Αυτός ο τόπος δεν κουβαλά μονάχα την παράδοση των Κενταύρων, του Πηλέα με τη Θέτιδα, του Ιάσονα με τη Μήδεια, του Βυζαντίου, του Νεοελληνικού διαφωτισμού, αλλά και την έμπνευση της πνευματικής γενιάς του ’30. Ο Κ. Παλαμάς, ο Γ. Σεφέρης, ο Τριανταφυλλίδης, ο Τσάτσος, ο Δελμούζος, ο Άγγελος Σικελιανός και η Άννα, η «Μούσα» των ποιητών εδώ σ’ αυτό το χώρο του Σανατορίου συνευρέθηκαν και εμπνεύστηκαν.\nΑγιογραφία στην οποία απεικονίζεται και ο γιατρός Γεώργιος Καραμάνης, ιδρυτής του Σανατορίου (στα δεξιά)\nΟι τοιχογραφίες στο ετοιμόρροπο εκκλησάκι αντιστέκονται στη φθορά του χρόνου και του βανδαλισμού του κτιρίου για να δηλώνουν την «αγιοποίηση» του ανθρώπου που στάθηκε στο πλευρό των φυματικών και η κοινωνία τον θεωρούσε «μίασμα» στα χρόνια του μεσοπολέμου. Αξιέπαινη η πρωτοβουλία των εικαστικών Μαρίας-Ανδρομάχης Χατζηνικολάου και Νίκου Ποδιά να χρησιμοποιήσουν τους χώρους του ερειπωμένου σανατορίου για την εικαστική δράση τους μαζί με άλλους καλλιτέχνες για να αναδειχθεί η ιστορία του χώρου και να τιμηθεί ο εμπνευστής του!\nΣτο καταφύγιο του Φυσιολατρικού Ομίλου Βόλου «Ο Παν»\nΣε μικρή απόσταση από το χώρο του Σανατορίου βρίσκεται το καταφύγιο του Φυσιολατρικού Ομίλου Βόλου «Ο Παν». Με την άφιξή μας στο καταφύγιο αναπνέουμε τον αέρα της καλοσυνάτης και φιλόξενης υποδοχής από τον Γιάννη Προκοπίου. Εδώ\n«…η φτέρνα χαίρεται το χώμα\nόπως γράφει ο Άγγελος Σικελιανός στην «Κρυφή Ιλιάδα».\nΚαι πράγματι, το τοπίο είναι ευωδιαστό από την ανάσα της χλόης! Μα αυτή η αίσθηση αναδεικνύεται και μέσα από τον καλαίσθητα επιμελημένο χώρο του καταφυγίου. Ανεπαίσθητα αισθητή η δυναμική της ανθρώπινης παρουσίας. Δε θα σταθούμε στα εξαιρετικά εδέσματα τόσο, όσο στο «καλωσόρισμα» που εντυπωσίασε όλους. Αν και το καταφύγιο είναι πρόσφατα ανακαινισμένο, η Λαϊκή Τέχνη ζωντανεύει και εδώ όχι τόσο με την υφαντική και κεραμική του διακόσμηση, όσο με τον ξεχασμένο σήμερα λόγο του δημοτικού-λαϊκού τραγουδιού και του «παραμυθά». Στο φως της φλόγας του τζακιού γευτήκαμε την πνευματική τροφή…\nΗ ώρα του «Παραμυθά»\nΑυτή η «συγχορδία» του «παραμυθά» άγγιξε ολόκληρη την πνευματική κλίμακα της παρέας! Η φωτιά στο τζάκι συνέχιζε τις λαϊκές της αφηγήσεις όλη τη νύχτα για να μας καλημερίσει ενορχηστρώνοντας την ατμόσφαιρα ενός μοναδικού πρωινού! Εμψυχωτής όλης αυτής της ατμόσφαιρας ο Γιάννης Προκοπίου!\nΑγριόλευκες Χανίων – Τσαγκαράδα\nΜε το άρωμα του αέρα στα μονοπάτια των φιλήδονων Κενταύρων μεταβαίνουμε στις Αγριόλευκες Χανίων (1350 μ.). Ανηφορίζουμε προς το καταφύγιο του Ε.Ο.Σ. Βόλου και το χιονοδρομικό κέντρο. Ακολουθούμε το μονοπάτι αριστερά προς το οροπέδιο του «Γολγοθά». Συνεχίζουμε την πεζοπορία μας ανατολικά μέσα σε πυκνό δάσος με οξιές και κατεβαίνουμε στα ριζά της περιοχής «Σκιτζουράβλι» ή «Εύζωνας», όπου συναντάμε ένα «καταφύγιο ανάγκης» με κιόσκι.\nΟ Φ.Ο.Π. στο Γολγοθά του Πηλίου\nΔιασχίζοντας το ξέφωτο με τις φτέρες αγναντεύουμε τον Παγασητικό, το Τρίκερι και τα μικρά νησάκια. Η Κατερίνα, η οδηγός μας, με την αστείρευτη ενέργειά της, μας εξηγεί τη χλωρίδα και τα μυστικά της μανιταρογνωσίας. Υλοτόμοι έννομα ή παράνομα αποψιλώνουν ανελέητα το δάσος με τις οξιές…\nΚαστανοσυλλέκτες επί τω έργον\nΑφήνοντας στα δεξιά μας την ταμπέλα προς «Ξουρίχτι» συνεχίζουμε την πορεία προς την Τσαγκαράδα. Συναντάμε χωματόδρομο στρωμένο με κάστανα από τις άπειρες καστανιές που απλώνονται δεξιά και αριστερά του δρόμου. Μετά από επτά ώρες πορείας φθάνουμε στη συνοικία των Ταξιαρχών, στην Τσαγκαράδα.\nΤο μεγαλείο του Πηλίου\nΣτο Μυλοπόταμο, στα ήρεμα γαλανά νερά του Αιγαίου αναπτερώνουμε τις δυνάμεις μας. Το φαράγγι του Μυλοπόταμου καταπράσινο ανατροφοδοτείται από την αιγαιοπελαγίτικη αύρα. Συναίσθημα φυσική ς ευεξίας στις διαστάσεις του τοπίου! Από παντού μπορείς να δεις τη θάλασσα. Άνοιγμα στο φως, στον αέρα, στο ζωτικό υγρό στοιχείο στη ζωή!\nΗ παραλία του Μυλοποτάμου\nΚάθε οδοιπόρος που προσεγγίζει το τοπίο μέσα από την ιστορία των μονοπατιών, αντιλαμβάνεται πολύ καλά γιατί το Πήλιο υπήρξε το «θέρετρο» των θεών του Ολύμπου και το πεδίο «Γιγαντομαχιών».\nΑναζητώντας τους Κενταύρους θα τους συναντήσουμε στην παράδοση της κλασικής Τέχνης που αναπαριστά γιγαντομαχίες και Κενταυρομαχίες στα αετώματα των αρχαίων ναών, αλλά και στην Ποίηση που εμπνέεται από την ιστορία και το μύθο για να εκφράσει την εποχή της.\n«Όπου και να ταξιδέψω η Ελλάδα με πληγώνει.\nγλιστρούσε μέσα στα φύλλα για να τυλιχθεί στο κορμί μου\nκαθώς ανέβαινα την ανηφόρα και η θάλασσα μ’ ακολουθούσε\nώσπου να βρούμε τα νερά του βουνού…»\n(απόσπασμα από το ποίημα: «ΜΕ ΤΟΝ ΤΡΟΠΟ ΤΟΥ Γ.Σ.» Α/π Αυλίς, περιμένοντας να ξεκινήσει καλοκαίρι 1936)\nΣύνθεση: Cejovic Dragana & Κώστας Κωστόπουλος\nΓια περισσότερες φωτογραφίες πατήστε στην εικόνα παρακάτω:


Μακελειό στο Charlie Hebdo: Όταν το Παρίσι «χόρευε» ξανά στον αιματοβαμμένο ρυθμό της τρομοκρατίας | HuffPost Greece\n14/11/2015 05:44 EET | Updated 14/11/2015 05:45 EET\nΜακελειό στο Charlie Hebdo: Όταν το Παρίσι «χόρευε» ξανά στον αιματοβαμμένο ρυθμό της τρομοκρατίας\nΣυγκλονισμένη είναι η παγκόσμια κοινή γνώμη για το μακελειό που σημειώθηκε χθες Παρασκευή στο Παρίσι με 153 άνδρες νεκρούς και πάνω από 80 τραυματίες. Είναι η δεύτερη φορά που το Παρίσι χορεύει στους αιματοβαμμένους ρυθμούς της τρομοκρατίας. Ήταν 7 Ιανουαρίου 2015 όταν τρεις μαυροφορεμένοι άνδρες εισέβαλαν γραφεία του εβδομαδιαίου σατιρικού περιοδικού Charlie Hebdo στην καρδιά του Παρισιού.\nΟι τρεις άνδρες ανοίγουν πυρ με καλάσνικοφ κατά των δημοσιογράφων που βρίσκονται εκείνη την ώρα στα γραφεία του Παρισιού. Οι δράστες φώναζαν Allahou Akbar (Ο Θεός είναι μεγάλος). Δώδεκα άνθρωποι πέφτουν νεκροί.\nΜεταξύ αυτών τέσσερις σκιτσογράφοι του περιοδικού οι οποίοι υπέγραφαν ως Charb, Cabu, Tignous και Wolinski πέφτουν νεκροί. Πρόκειται για τους Stéphane Charbonnier (Charb) ετών 47 - ο οποίος ήταν και ο αρχισυντάκτης του περιοδικού - Jean Cabut (Cabu), 76 ετών, Bernard Verlhac (Tignous) 47 ετών και Georges Wolinski, 80 ετών. Νεκρός ακόμη είναι ο δημοσιογράφος Μπενράρντ Μαρί, οικονομολόγος και συγγραφέας.\nΝεκροί όμως πέφτουν στη συνέχεια και δύο αστυνομικοί. Οι ένοπλοι εγκατέλειψαν το κτίριο και εκείνη την ώρα έπεσαν πάνω σε δύο αστυνομικούς. Χωρίς δισταγμό ανοίγουν πυρ, με αποτέλεσμα να πέσουν και οι δύο νεκροί.\nΤο Παρίσι κηρύσσεται σε κατάσταση συναγερμού και αμέσως εξαπολύεται ανθρωποκυνηγητό για την σύλληψη των δραστών. Οι ένοπλοι εγκαταλείπουν το όχημα που οδηγούσαν. Οι στιγμές είναι δραματικές. Ως δράστες της επίθεσης εμφανίζονται δύο αδέλφια γαλλικής υπηκοότητας οι Σερίφ και Σαγίντ Κουασί, αλγερινής καταγωγής. Όπως ανέφερανεκδικήθηκαν για λογαριασμό των τζιχαντιστών του «Ισλαμικού Κράτους» και του αρχηγού του, Αμπου Μπακρ αλ Μπαγκντάντι, γιατί το περιοδικό έβαλε κατά του, ενώ και παλιότερα, το 2011, είχε δεχτεί επίθεση γιατί δημοσίευσε προκλητικά σκίτσα κατά του προφήτη Μωάμεθ.\nΤα δύο αδέρφια θα εντοπιστούν λίγο μετά στην πόλη Νταμαρτέν-αν-Γκέλ, βόρεια του αεροδρομίου Σαρλ ντε Γκολ του Παρισιού. Έχουν εισβάλλει σε τυπογραφείο και κρατούν και έναν όμηρο. Οι ειδικές δυνάμεις της Γαλλίας επεμβαίνουν και τα δύο αδέρφια πέφτουν νεκρά.\nPLUS: ΔΙΕΘΝΕΣ Charlie Hembdo επίθεση τρομοκρατία περιοδικό γραφεία


Βίασε την πρώην σύντροφο του σε καφετέρια στον Αλμυρό - AstraTV\nΒίασε την πρώην σύντροφο του σε καφετέρια στον Αλμυρό\nΜία πολύ σοβαρή υπόθεση βιασμού εξετάζουν οι αστυνομικές αρχές της Μαγνησίας τις τελευταίες ώρες. Θύμα μία 25χρονη γυναίκα στον Αλμυρό και δράστης ο πρώην φίλος της.\nΗ μικρή κοινωνία του Αλμυρού είναι ανάστατη από το συμβάν, το οποίο καταγγέλθηκε από την 25χρονη στην Αστυνομία, χθες, Σάββατο.\nΣύμφωνα με τα όσα κατήγγειλε η νεαρή γυναίκα στην αστυνομία, την Παρασκευή το βράδυ, βρίσκονταν σε ένα καφέ στης πόλης με την παρέα της, ενώ ο δράστης επίσης ήταν στο ίδιο καφέ, αλλά σε ξεχωριστή παρέα.\nΌταν εκείνη πήγε στην τουαλέτα ο δράστης- σύμφωνα με τα όσα κατήγγειλε- την ακολούθησε και εκεί τη βίασε.\nΟ 27χρονος συνελήφθη και οδηγήθηκε στον Εισαγγελέα. Πήρε προθεσμία και θα απολογηθεί τη Μεγάλη Τρίτη. Έχει παραγγελθεί ιατροδικαστική εξέταση.


Blu Attic (Stroudsburg, Πενσυλβάνια) - Κριτικές - TripAdvisor\nBlu Attic, Stroudsburg - Κριτικές\nΝο 7 από 8 Ψώνια - Stroudsburg\n35 N 7th St, Stroudsburg, PA 18360-2153\nΤο Blu Σοφίτα\nΩραίο μικρό antique store brouse περίπου. Βρίσκεται έξω από τον κεντρικό δρόμο. Ο ιδιοκτήτης ήταν πολύ εγκάρδια και ενημερωτική σχετικά με πολλά από τα σημεία που μας ενδιέφερε. Θα το συνιστούσα για εκείνους που τους αρέσει να χρησιμοποιούν οαε και διαλέξτε ένα μοναδικό κομμάτι.\nΓια μία στάση σε ένα είδος Δώρα ή Soveniers\nΑυτό το κατάστημα είναι σημαντικά eye Candy για όσους ενδιαφέρονται για τα πράγματα για το σπίτι, χωρίς όμως να έχουν κάποια ρούχα εποχής. Υπάρχει μια μεγάλη ποικιλία από ελαφρώς διακοσμητής χρησιμοποιείται και νέα στοιχεία. Αυτό είναι ένα μικρό διώροφο δωμάτιο ομορφιάς και είναι γεμάτο, ώστε...δεν θα ήταν ένα καλό μέρος για μικρά παιδιά. Ο ιδιοκτήτης είναι πολύ ευγενικοί και εξυπηρετικοί. Θα ήθελα να επιστρέψω εκεί σε ένα δεύτερο αν ήμουν στην περιοχή. Θα ήταν ωραία να κοιτάξουμε λίγο, αλλά ακόμη καλύτερα για να φέρετε σπίτι κάτι ασυνήθιστο. Πήρα ένα καλάθι με αρκετά καλωδίου για να διεξάγουν ένα μπουκάλι κρασί με σταφύλι και αφήνει κοσμούν το. Και οι τιμές είναι πολύ λογικές τιμές!Περισσότερα\nΔείτε και τα 8 κοντινά ξενοδοχείαΔείτε και τα 134 κοντινά εστιατόριαΔείτε και τα 39 κοντινά αξιοθέατα\nΛάβετε γρήγορα απαντήσεις από το προσωπικό του Blu Attic και από προηγούμενους επισκέπτες.\nMountain House Country Store


Όταν η ψυχοθεραπεία αλλάζει τον ψυχοθεραπευτή - PsychologyNow.gr\nPsychologyNow Team Η Ψυχολογία είναι ο Κόσμος μας! Ιουλ 24, 2019 3142 1\nΗ αλλαγή στη θεραπεία είναι αμφίδρομη. Βοηθώντας τους θεραπευόμενους να αντιμετωπίσουν τα προβλήματά τους, είναι σύνηθες για το θεραπευτή να βιώνει τις δικές του στιγμές ανακάλυψης. Ορισμένες από αυτές μπορεί να είναι επώδυνες, άλλες απελευθερωτικές, ενώ συχνά μπορεί να είναι και τα δύο.\nΗ ψυχοθεραπεία σχετίζεται κατά βάση με την αλλαγή, όπως αλλαγές ως προς την αυτεπίγνωση, τις επιλογές που κάνουμε είτε αυτές είναι πολύ ή λιγότερο σημαντικές και βασίζεται στην «ψυχοφθόρα» δουλειά του να ανοίξουμε την καρδιά μας.\nΜε το πέρασμα του χρόνου, οι θεραπευτές βοηθούν τους θεραπευόμενούς τους να επιμείνουν σε αυτή τη σκληρή δουλειά, πανηγυρίζοντας μαζί τους όταν κάνουν ακόμη και μικρά βήματα προς τα εμπρός, ωθώντας τους να προχωρήσουν μπροστά όταν βλέπουν ότι έχουν κολλήσει και δείχνοντας ενσυναίσθηση (ίσως κάποιες φορές να απογοητεύονται λίγο μαζί τους) όταν επιστρέφουν σε προηγούμενες δυσλειτουργικές συμπεριφορές.\nΩστόσο, η αλλαγή αυτή είναι αμφίδρομη. Βοηθώντας τους θεραπευόμενους να αντιμετωπίσουν τα προβλήματά τους, είναι σύνηθες για το θεραπευτή να βιώνει τις δικές του στιγμές ανακάλυψης. Ορισμένες από αυτές μπορεί να είναι επώδυνες, άλλες απελευθερωτικές, ενώ συχνά μπορεί να είναι και τα δύο.\nΒλέποντας έναν θεραπευόμενο να σαμποτάρει επανειλημμένα τον ίδιο του τον εαυτό, μπορούμε να αναγνωρίσουμε τα μάταια μονοπάτια στα οποία και εμείς οι ίδιοι οδηγούμαστε ξανά και ξανά. Όταν ένας θεραπευόμενος ξεσπάει σε εμάς με θυμό, μπορεί να πιάσουμε τους εαυτούς μας να αντιδρούμε ενστικτωδώς αμυντικά, και εν τέλει να γινόμαστε επικριτικοί.\nΔεν είναι μυστικό ότι η σχέση θεραπευτή - θεραπευόμενου έχει τα χαρακτηριστικά μίας οποιαδήποτε οικείας σχέσης. Μπορεί να είναι γεμάτη προκλήσεις, να δημιουργεί στιγμές έντονης ανησυχίας. Και αν δώσουμε προσοχή σε αυτή τη σχέση, μπορεί να μας αλλάξει σε ένα βαθύτερο επίπεδο.\nΔεν συζητάμε συχνά με ειλικρίνεια μεταξύ μας για αυτές τις προσωπικές στιγμές αλήθειας. Βέβαια, πολλοί θεραπευτές συμμετέχουν σε ομάδες εποπτείας με συναδέλφους για να μοιραστούν απόψεις για δύσκολα περιστατικά και να αναζητήσουν υποστήριξη για τη διαχείρισή τους. Επίσης, πολλοί από εμάς μέσω της συμμετοχής μας σε επαγγελματικά συνέδρια και εργαστήρια, εμπλεκόμαστε σε απαιτητικές βιωματικές ασκήσεις.\nΕίναι όμως κάτι τελείως διαφορετικό να ερχόμαστε αντιμέτωποι με συναισθηματικές καταιγίδες κάθε εβδομάδα, όπου έχουμε την πλήρη ευθύνη να βοηθήσουμε κάποιον που υποφέρει. Πώς μπορούμε να ανακτήσουμε την ισορροπία μας και να παραμείνουμε βοηθητικοί, όταν μερικές φορές αισθανόμαστε σαν να είμαστε εμείς οι θεραπευόμενοι; Πώς μπορούμε να αξιοποιήσουμε αυτές τις στιγμές ως μία ευκαιρία για να σταματήσουμε να κρυβόμαστε πίσω από τον επαγγελματικό μας μανδύα και να εξελιχθούμε;\nΟι ιστορίες που θα δείτε στο βίντεο που ακολουθεί, μας προσκαλούν σε αυτές τις συχνές περιπτώσεις, όπου οι θεραπευτές επανειλημμένα βιώνουν έναν συναισθηματικό αναβρασμό -αρχικά χωρίς να είναι βέβαιοι γιατί - και επομένως περνάνε αρκετό χρόνο νιώθοντας ανήμποροι να βοηθήσουν τους θεραπευόμενους που έχουν αναλάβει.\nΚάποιος κάνει λανθασμένη διάγνωση ενός θεραπευόμενου λόγω της δικής του ντροπής που δεν έχει δουλέψει, ενώ κάποιος άλλος πιέζει έναν θεραπευόμενο να αντιμετωπίσει αυτό ακριβώς το πρόβλημα που και ο ίδιος βιώνει και δεν είναι σε θέση να αντιμετωπίσει. Άλλος, πάλι, κλείνεται στον εαυτό του όταν έχει να αντιμετωπίσει έναν εξαιρετικά δύσκολο θεραπευόμενο.\nΕνώ αυτές οι ιστορίες απεικονίζουν περιστατικά θεραπείας ακραίων περιπτώσεων, δεν είναι καθόλου αποθαρρυντικές. Όλοι οι αφηγητές οδηγούνται στην αναγνώριση της θλίψης και της σύγχυσης που καθοδηγούν τις αντιδράσεις τους, και κάθε ένας από αυτούς εξελίσσεται σε ένα πιο συνειδητοποιημένο άτομο, τόσο μέσα όσο και έξω από το θεραπευτικό χώρο του. Μερικοί από αυτούς συνεχίζουν να παλεύουν με παλιά φαντάσματα, ενώ δύο περιπτώσεις έχουν να αντιμετωπίσουν μια κοινωνία που αρνείται να τους ασπαστεί.\nΠαρόλα αυτά συνεχίζουν να επιμένουν και αρχίζουν να εκτιμούν τις δυσκολίες που αναδύονται κατά τη διάρκεια των συνεδριών τους, οι οποίες κινητοποιούν τόσο την προσωπική τους θεραπεία όσο και την ικανότητα τους στο να είναι πιο συντονισμένοι με τους θεραπευόμενους τους. Όπως παρατηρεί ένας από τους θεραπευτές, ο ερριστικός θεραπευόμενός του «άνοιγε πόρτες» και για τους δυο τους.\nΤο χαρακτηριστικό που διακρίνει αυτές τις ιστορίες είναι το επίπεδο ευαλωτότητας που επιδεικνύουν οι αφηγητές, εκθέτοντας κομμάτια του επαγγελματικού τους εαυτού, τα οποία πολλοί από εμάς προσπαθούν να αποκρύψουν: τις στιγμές που αντιδράμε έντονα απέναντι στους θεραπευόμενούς μας, τις φορές που θυσιάζουμε την αυθεντικότητα μας σε μια προσπάθεια να βγάλουμε προς τα έξω την εικόνα του τέλειου και αλάνθαστου θεραπευτή, τον πόνο και το κόστος που αναδύεται από τη θλίψη που δεν γνωρίζαμε ότι υπήρχε. Οι ιστορίες αυτές ξεπλένουν κάθε ντροπή και μας επανασυνδέουν με τα δυνατά μας σημεία.\nΜπορείτε να δείτε αυτές τις ιστορίες στο βίντεο σε αυτό το σύνδεσμο.\nΕτικέτες: ψυχοθεραπεία, θεραπευτής, θεραπευόμενος, θεραπευτική διαδικασία\nΚωνσταντίνα Ξιφαρά 789


Συγκρούσεις Εθνοφρουράς και μεταναστών στο Μεξικό | Κοσμοδρόμιο Συγκρούσεις Εθνοφρουράς και μεταναστών στο Μεξικό – Κοσμοδρόμιο\nΣυγκρούσεις Εθνοφρουράς και μεταναστών στο Μεξικό\nΒίαιες συγκρούσεις ξέσπασαν καθώς η Εθνοφρουρά του Μεξικού επιτέθηκε σε μετανάστες που κατευθύνονται στις ΗΠΑ.\nΈντονη βία έζησε η νότια πολιτεία Τσιάπας του Μεξικού, καθώς η Εθνοφρουρά προσπάθησε να εμποδίσει καραβάνι μεταναστών που κινούνταν βόρεια προς την Πόλη του Μεξικού. Σύμφωνα με πληροφορίες, οι συμπλοκές είχαν ως αποτέλεσμα τραυματισμούς και στις δύο πλευρές.\nΗ Μεξικανική Εθνοφρουρά αναπτύχθηκε στην περιοχή τις τελευταίες ημέρες προκειμένου να σταματήσει καραβάνι μεταναστών που ξεκίνησε με τα πόδια τον περασμένο μήνα από τα νότια σύνορα της χώρας με τη Γουατεμάλα. Περίπου 3.000 άνθρωποι μετακινούνται αυτή τη στιγμή βόρεια προς την Πόλη του Μεξικού με την ελπίδα να φτάσουν τελικά στα σύνορα με τις ΗΠΑ.\nΜετανάστες ανέφεραν στα μεξικανικά μέσα ενημέρωσης ότι η βία προκλήθηκε από την βίαιη κράτηση γυναικών και παιδιών που συμμετείχαν στο καραβάνι από την Εθνοφρουρά. Η Εθνοφρουρά, από την πλευρά της, αρνήθηκε τις κατηγορίες, επιμένοντας ότι δέχτηκε επίθεση στην οποία “δεν απάντησε σε καμία περίπτωση”.\nΈνας από τους διοργανωτές του καραβανιού, ο Λουίς Γκαρσία, ανέφερε στο Reuters ότι τουλάχιστον δύο μετανάστες χτυπήθηκαν άσχημα από μέλη της Εθνοφρουράς, ενώ αναφέρθηκαν και αρκετές συλλήψεις.\nΟι συγκρούσεις της Πέμπτης ξέσπασαν κοντά στην περιοχή όπου ένας Κουβανός μετανάστης πυροβολήθηκε από τα στρατεύματα της Εθνικής Φρουράς την Κυριακή, καθώς προσπαθούσαν να σταματήσουν ένα άλλο καραβάνι που κατευθυνόταν προς τα σύνορα ΗΠΑ-Μεξικού.\nΤο περιστατικό καταδίκασε ο Πρόεδρος του Μεξικού Αντρές Μανουέλ Λόπεζ Ομπραδόρ, ο οποίος είπε ότι οι αστυνομικοί δεν είχαν λόγο να πυροβολήσουν τους μετανάστες, οι οποίοι επέβαιναν σε όχημα που αψήφησε την εντολή να σταματήσει. Ο Ομπραδόρ υποστήριξε ότι οι φρουροί χρησιμοποίησαν υπερβολική βία, καθώς οι μετανάστες δεν αποτελούσαν απειλή, επιμένοντας ότι υπήρχαν άλλοι τρόποι για να τους συλλάβουν ή να τους εμποδίσουν.


Κακοκαιρία «Μπάλλος»: Διακοπές ρεύματος σε κέντρο, Πειραιά, Περιστέρι, Ελευσίνα\nΑρκετά προβλήματα ηλεκτροδότησης σε όλη τη χώρα προκάλεσε η κακοκαιρία «Μπάλλος». Στην Αττική για την ώρα διακοπές ρεύματος υπάρχουν στο κέντρο, στον Πειραιά, στο Περιστέρι και στην Ελευσίνα. Τις 1.200 έφτασαν οι βλάβες από χθες στην Αττική.\nΣε τμήματα του κέντρου της Αθήνας, του Πειραιά, του Περιστερίου και της Ελευσίνας εντοπίζονται αυτή την ώρα διακοπές ρεύματος εξαιτίας της κακοκαιρίας «Μπάλλος», όπως είπε ο πρόεδρος της Ένωσης Τεχνικών ΔΕΗ, Κώστας Μανιάτης, τονίζοντας ωστόσο ότι υπάρχουν πολλές ακόμα βλάβες διάσπαρτες σε όλη την Αττική, οι οποίες δημιουργούν προβλήματα ηλεκτροδότησης.\n«Από χθες έχουν καταγραφεί περισσότερες από 1.200 βλάβες στην Αττική. Έχουν αποκατασταθεί στο μεγαλύτερο μέρος τους. Στο κέντρο της Αθήνας δημιουργήθηκαν προβλήματα σε δέκα υποσταθμούς, πέντε εκ των οποίων είναι ακόμα εκτός λειτουργίας λόγω πλημμυρών, αλλά το επόμενο διάστημα θα αποκατασταθούν», είπε ο κ. Μανιάτης μιλώντας στην εκπομπή της ΕΡΤ «Από τις 6».\nΣτη συνέχεια ο πρόεδρος των τεχνικών ΔΕΗ ζήτησε συγγνώμη για τις καθυστερήσεις που παρατηρούνται στην αποκατάσταση των βλαβών, αλλά όπως είπε υπάρχουν ελλείψεις στο τεχνικό προσωπικό. «Το ρεύμα παρότι είναι κοινωνικό αγαθό, κάποιοι θέλουν να το κάνουν χρηματιστηριακό είδος. Έχουμε μεγάλες ελλείψεις τεχνικού προσωπικού. Δουλεύουν από χθες και προσπαθούν ν’ αποκαταστήσουν τις βλάβες. Ζητώ από το κοινωνικό σύνολο να κάνει λίγο υπομονή. Καταλαβαίνουμε τα προβλήματα και ζητάμε συγγνώμη. Προσπαθούμε ν’ αποκαταστήσουμε τις βλάβες με ασφάλεια».\nΣε ό,τι αφορά στα προβλήματα ηλεκτροδότησης και σε άλλες περιοχές της χώρας, τόνισε: «Υπάρχουν προβλήματα στην Κέρκυρα και σε διάφορα νησιά. Όπου έχει χτυπήσει η κακοκαιρία υπάρχουν προβλήματα. Όλοι οι τεχνικοί προσπαθούν να επαναφέρουν το ρεύμα στο κοινωνικό σύνολο».\nΚακοκαιρία «Μπάλλος»: Σαρώνει και την Κρήτη (ΒΙΝΤΕΟ)\nΚεφαλονιά: Πλημμύρισε το Ληξούρι\n08:17 - 15/10/2021\nΚακοκαιρία «Μπάλλος»: Σαρώνει και την Κρήτη (ΒΙΝΤΕΟ) Πώς κινούνται τώρα στην Αθήνα μετρό, τραμ και λεωφορεία


Roadartist...in athens!!!: Ιουνίου 2011\n....κάποτε είπαμε περήφανα το "όχι"....\nΤώρα οι πολιτικοί λένε μόνο αδιαπραγμάτευτα "ναί".\n...με τι λέξεις να περιγράψεις αυτές τις εικόνες...\nΤην απίστευτη, προκλητική, αναίτια, κομπλεξική βία!\nΠαρατηρούσα τη συμπεριφορά των βουλευτών κατά τη ψήφιση του μεσοπρόθεσμου. Συμπεριφέρονταν σαν να βρίσκονται τουλάχιστον σε κάποιο καφενείο. Σαν να μην είχανε καμία επαφή με το τι ακριβώς καλούνταν να ψηφίσουν. Γελάκια, αστειάκια, ακόμη χειρότερα μια εικόνα σαν να βαριούνταν & να ακούσουν τον άλλο. Εκείνη τη στιγμή τους έβλεπαν εκατομμύρια άνθρωποι, γεμάτοι με προβλήματα και αγωνία. Έπειτα μόλις που ψήφιζε ο καθένας, έβγαινε γρήγορα από την αίθουσα. Στην πιο κρίσιμη συνεδρίαση της Βουλής στη σύγχρονη ιστορία μας και αντίκριζες αδιαφορία. Ο κ.Κουρουμπλής (παραπάνω), αν και τυφλός, είδε καθαρά, έθεσε και αιτιολόγησε τους προβληματισμούς του. Αλλά και πάλι από πίσω του οι υπόλοιποι "κύριοι" αδιαφορούν για το λόγο του ή σαν να σνομπάρουν. Η άποψη του διέφερε και έτσι ο κ.Κουρουμπλής τέθηκε "δημοκρατικά" εκτός... Δε ξέρω για ποιο πράγμα να στεναχωρηθώ πιο πολύ, από όλα όσα γίνονται. Με αηδιάζει εντελώς όλο αυτό το σύστημα.\nBy Roadartist at 1:25 π.μ. 42 λέξεις\nBy Roadartist at 4:24 μ.μ. 30 λέξεις\nBy Roadartist at 12:14 π.μ. 12 λέξεις\nBy Roadartist at 4:42 μ.μ. 11 λέξεις\nBy Roadartist at 1:10 π.μ. 22 λέξεις\nBy Roadartist at 6:04 μ.μ. 11 λέξεις\nBy Roadartist at 12:03 π.μ. 22 λέξεις\nBy Roadartist at 12:16 π.μ. 16 λέξεις


Ζωντανή ενημέρωση: Φονικό ειδήσεις • Χamos\nΣασμός Spoiler: Το φονικό στα χωράφια\nΣασμός Spoiler: Η Κρήτη βάφεται με αίμα και ο Σασμός αργεί πολύ για να φανεί. Όλοι ντύνονται στα μαύρα και η μεγάλη κηδεία πλησιάζει. Κραυγές αντηχούν παντού, με το βάρος του πένθους να είναι πολύ μεγάλο. Σασμός Spoiler: Το φονικό στα χωράφια – Το χώμα βάφεται με αίμα Η Καλλιόπη προσπαθεί να κρατηθεί ψύχραιμη. Το μίσος, όμως, της έχει θολώσει το μυαλό. Ο Αστέρης διχάζεται και η Αργυρώ προσπαθεί να μαζέψει τα σπασμένα. Όλα είναι μάταια πια. Η βεντέτα μόλις ξεκίνησε. Ο Στεφανής θα πέσει νεκρός στο έδαφος. Μάρτυρας σε αυτό το φρικτό σκηνικό θα είναι ο Μανώλης, ο οποίος θα αρνηθεί να μιλήσει για όσα είδε. Η πέτρα του σκανδάλου, η Θοδώρα, θα ρίξει κι άλλο λάδι στη φωτιά, θέλοντας να εκδικηθεί τον Πέτρο… Ο Στεφανής παίρνει τον Νικηφόρο και τον Μανωλιό κι ανεβαίνουν στο βουνό. Ξάφνου, ο Νικηφόρος αφήνει για λίγο πίσω του τον πατέρα του, μέχρι που ο πρώτος πυροβολισμός ηχεί και του τσακίζει την ψυχή. Ο μικρός πέφτει πάνω στον νεκρό του πατέρα και ουρλιάζει από πόνο. Ο Μανωλιός στέκεται όρθιος, ανήμπορος να μιλήσει, φρικαρισμένος με όσα είδε. Αργότερα, θα δηλώσει πως δεν είδε τίποτα. Κανείς δε θα τον πιστέψει. Τα πρώτα βλέμματα θα πέσουν στην οικογένεια των Βρουλάκηδων. Ο Πέτρος θα βρεθεί στο στόχαστρο όλων. Άλλωστε, ο Στεφανής του είχε τάξει χωράφια, τα οποία δεν…\nΣοκ και δέος προκαλεί η δικογραφία που σχηματίσθηκε σχετικά με την άγρια δολοφονία που συγκλονίζει τις Σέρρες και το πανελλήνιο, όταν ο 21χρονος Γιώργος Σ. μαχαίρωσε στο στήθος τον 20χρονο Δημήτρη Π. στη διάρκεια συμπλοκής που είχαν και μετά ανάρτησε βίντεο (!) για το συμβάν στο Instagram. Του ΝΙΚΟΥ ΝΙΚΟΛΕΤΑΚΗ Η δικογραφία που στάζει αίμα για τη δολοφονία του 20χρονου στις Σέρρες – Ο δράστης φέρεται να βίασε τρεις φορές την 16χρονη πρώην φίλη του – Η αποκάλυψη που οδήγησε στη μοιραία συνάντηση θύτη και θύματος. Οι ανατριχιαστικές αναρτήσεις του στο Instagram: «Κάθε φορά που σφάζω κάποιον το ανεβάζω story» Στη διάθεση της «ΜΠΑΜ στο Ρεπορτάζ» βρίσκονται οι καταθέσεις-ντοκουμέντο των αυτοπτών μαρτύρων αλλά και της 16χρονης Κ.Ζ. η οποία διατηρούσε σχέση με το θύμα, ενώ σε προγενέστερο χρόνο είχε συνάψει δεσμό και με τον θύτη. Σύμφωνα με τη 16χρονη, ο δράστης τη βίασε τρεις φορές σε ένα εγκαταλειμμένο κτίριο στο Άνω Μητρούσι Σερρών, ενώ την εκβίαζε ότι θα δημοσιοποιήσει ημίγυμνες φωτογραφίες της στο Facebook. Στη συγκλονιστική κατάθεσή της η ανήλικη κοπέλα (η οποία φέρεται να αποτελούσε το «μήλον της Έριδος» για τους δύο νεαρούς) είπε ότι στο παρελθόν είχε συνάψει πλατωνικό δεσμό με τον φονιά, από τον οποίο ζήτησε να χωρίσουν μετά από οκτώ μήνες επειδή τη ζήλευε. Μετά τον χωρισμό τους, όπως κατέθεσε η κοπέλα, ο 21χρονος την απειλούσε,…\nΠάνω από δύο ώρες κράτησε η απολογία του κατηγορούμενου στη δίκη για το διπλό φονικό στα Ανώγεια. Η υπόθεση συγκλόνισε πριν από ένα χρόνο ολόκληρο το πανελλήνιο. Υπενθυμίζεται ότι στις 2 Μαΐου 2020 στα Ανώγεια έπεσαν νεκροί ο 63χρονος Λευτέρης Καλομοίρης και ο 32χρονος Γιώργος Ξυλούρης, για το θάνατο του οποίου δικάζεται στο Μικτό Ορκωτό Δικαστήριο Χανίων ο γιος του 63χρονου. Μετά το διπλό φονικό η πλευρά του Καλομοίρη υποστήριζε πως ο τόπος του εγκλήματος είχε «πειραχθεί», ενώ το όπλο που παρέδωσε η οικογένεια Ξυλούρη δεν ήταν αυτό που χρησιμοποιήθηκε στη φονική συμπλοκή. Αντίθετα, η οικογένεια Ξυλούρη υποστήριζε πως ο 30χρονος Γιώργος δεν πυροβόλησε και ότι ο 29χρονος, γιος του Λευτέρη Καλομοίρη, Μανώλης, πυροβολώντας τον Ξυλούρη σκότωσε και τον πατέρα του. Η απάντηση ωστόσο έφτασε από τα εγκληματολογικά εργαστήρια των Αθηνών και φαίνεται πως η σφαίρα που βρέθηκε στο σώμα του 63χρονου Λευτέρη Καλομοίρη προήλθε από το όπλο του 30χρονου Γιώργου Ξυλούρη. Σήμερα στη διάρκεια της δίκης – η οποία ξεκίνησε στις 12 Απριλίου – ολοκληρώθηκαν και οι καταθέσεις μαρτύρων. Όπως αναφέρει το Flashnews, στη διάρκεια της σημερινής διαδικασίας δεν έλειψαν οι «έντονες» στιγμές μεταξύ κυρίως των συνηγόρων υπεράσπισης και πολιτικής αγωγής, κυρίως, όμως, κατά την απολογία του κατηγορουμένου. Ανώγεια: Τι είπε στην απολογία του ο κατηγορούμενος Με ένα κατηγορώ κατά όσων κατέθεσαν εναντίον του ξεκίνησε την απολογία του ο…\nΣύμφωνα με τις πρώτες πληροφορίες, το διπλό φονικό συνέβη στην περιοχή Εργάτες, από άντρα, ο οποίος σκότωσε την 52χρονη συζυγό και τον 21χρονο γιό του, ενώ τραυμάτισε και το δεύτερο παιδί του. Ακολούθως, ο 58χρονος φερόμενος δράστης εξαφανίστηκε. Στο σημείο έχουν κληθεί ισχυρές αστυνομικές δυνάμεις για εξετάσεις, ενώ αναμένονται απο στιγμή σε στιγμή και Ιατροδικαστές. Την ίδια ώρα, μέλη της Αστυνομίας Λευκωσίας έχουν εξαπολύσει ανθρωποκυνηγητό για τον εντοπισμό του δράστη. Περισσότερα σε λίγο… Σύμφωνα με πληροφορίες από το nassosblog > Διαβάστε όλο το άρθρο εδώ: ΕΚΤΑΚΤΟ. Διπλό φονικό ΤΩΡΑ – Πατέρας σκότωσε τη σύζυγο και το γιό του Διαβάστε όλο το άρθρο εδώ: ΕΚΤΑΚΤΟ. Διπλό φονικό ΤΩΡΑ – Πατέρας σκότωσε τη σύζυγο και το γιό του Πηγή: Spoilers\nΣυγκλονίζει η κατάθεση της συζύγου του ηλικιωμένου, ο οποίος δολοφονήθηκε την περασμένη εβδομάδα στην περιοχή Χαλκιόπουλο της Αιτωλοακαρνανίας. «Ο ανιψιός μου και οι δύο γείτονες μπήκαν στο σπίτι μου και μας έδεσαν. Τους γνωρίζω και τους τρεις», υποστηρίζει σύμφωνα με πληροφορίες, η ηλικιωμένη, η οποία είδε τον σύζυγό της να αφήνει την τελευταία του πνοή. Η άτυχη γυναίκα είπε πως γνώριζε και τους τρεις άνδρες, γεγονός που βοήθησε τους αστυνομικούς της Ασφάλειας Αγρινίου να φτάσουν στα ίχνη τους και να τους περάσουν χειροπέδες «Ήμασταν σε άλλο σημείο. Δεν ήμασταν στο σπίτι όπου έγινε το έγκλημα». Αυτό υποστηρίζουν τα δύο αδέρφια, που κατηγορούνται πως δολοφόνησαν τον άτυχο ηλικιωμένο μαζί με τον ανιψιό του. «Εμείς αρνούμαστε τα πάντα. Οι πελάτες μου υποστηρίζουν ότι δεν τέλεσαν το αδίκημα που τους αποδίδεται με τις κατηγορίες. Η δικογραφία και οι κατηγορίες στηρίζονται στην κατάθεση της παθούσας, την οποία την αμφισβητούμε», δήλωσε στο protothema, ο δικηγόρος των δύο εκ των τριών κατηγορουμένων, Γιώργος Κασοκεράκης. Τα δύο αδέρφια εργάζονται ως σιδηρουργοί στο χωριό και τονίζουν πως δεν έχουν καμία σχέση με το έγκλημα.Σύμφωνα με πληροφορίες αύριο το πρωί στις 10 θα ξεκινήσουν οι απολογίες των κατηγορουμένων ενώπιον του Ανακριτή. Την περασμένη εβδομάδα αστυνομικοί στην περιοχή κλήθηκαν να παρέχουν βοήθεια σε μία ηλικιωμένη. Όταν μπήκαν στο σπίτι της την είδαν δεμένη. Κοντά της ήταν ο 91 ετών σύζυγός της. Συγγενείς…


Η Νέα Λάρισα για τον προϋπολογισμό | larissanet.gr - H Νέα Εφημερίδα της Λάρισας\nΔήμοι Νομού » Δήμος Λάρισας » Η Νέα Λάρισα για τον προϋπολογισμό\nΗ Νέα Λάρισα για τον προϋπολογισμό\nΗμερομηνία: 5 Δεκεμβρίου 2014, 22:17 Κατηγορία: Δήμος Λάρισας\nΑνακοίνωση της Δημοτικής Παράταξης Νέα Λάρισα:\nΠροϋπολογισμός και Τεχνικό Πρόγραμμα 2015 Δήμου Λαρισαίων\nΗ στάση μας σχετικά με την ψήφιση ή μη του Προϋπολογισμού και του Τεχνικού Προγράμματος δεν υπαγορεύεται εκ προοιμίου από τη θέση-ιδιότητα (συμπολίτευση- αντιπολίτευση, ναι-όχι) αλλά, από το αν, οι αρχές και οι προτάσεις όπως τις έχουμε καταθέσει προεκλογικά και δεσμευόμαστε γι’ αυτές, εμπεριέχονται – και σε ποιο βαθμό. Ενστάσεις διατυπώσαμε ή, συμφωνούμε και με αρκετές ανησυχίες που εξέφρασαν οι άλλοι επικεφαλείς. Η ώρα τώρα όμως, είναι της δημιουργικής παρουσίας και των προτάσεων και εμείς, αυτό θα ακολουθήσουμε.\nΤα οικονομικά της Αυτοδιοίκησης, γενικά και ειδικότερα στη δύσκολη περίοδο που διανύουμε, αποτελούν το μεγάλο ζητούμενο για την ανάπτυξη της δημοτικής πολιτικής σε όλα τα επίπεδα. Η περίοδος των παχιών αγελάδων καθώς και η περίοδος της ανεξέλεγκτης χρήσης των δημοσίων πόρων για τους Δήμους έχει περάσει ανεπιστρεπτί. Ιδιαίτερα τώρα, που οι δημότες στενάζουν μέσα στην καθημερινή φορολογική καταιγίδα που τους επιφυλάσσουν οι κεντρικές οικονομικές πολιτικές των «δεικτών και αριθμών», υπάρχει ακόμα μεγαλύτερη απαίτηση για στήριξη και ανταποδοτικότητα εκ μέρους του μοναδικού, όπως αναδεικνύεται, αναχώματος που είναι ο Δήμος.\nΓια εκείνο όμως που υπάρχει ακόμα μεγαλύτερη λαϊκή απαίτηση, είναι η διαφάνεια και η νομιμότητα. Αυτά περνάνε μόνο μέσα από μία νέα φιλοσοφία οικονομικού προγραμματισμού, εξεύρεσης πόρων και διαχείρισης σε όλα τα επίπεδα.\nΥπάρχουν 2 σταθερές που «δεσμεύουν» φέτος τον προϋπολογισμό.\nΗ 1η είναι η στάση της Κυβέρνησης η οποία διαρκώς, υπερβαίνει τις Συνταγματικές επιταγές και δεν εφαρμόζει την ισχύουσα νομοθεσία.\nΠαράδειγμα, ενώ προβλέπει για το 2015 αύξηση των εσόδων για τους 3 θεσμοθετημένους πόρους των ΟΤΑ, αποδίδει σ’ αυτούς λιγότερα και από πέρυσι (και πάντα, πολύ λιγότερα από την πρόβλεψη του νόμου).\nΑκόμα και στα τελευταία email της προς την Τρόικα η Κυβέρνηση «σφίγγει» ακόμα περισσότερο τον «πολιορκητικό κριό» προς την Αυτοδιοίκηση όταν, το κατ’ ευφημισμό Παρατηρητήριο για την Οικονομική Αυτοτέλεια θα κρίνει αν είναι «ρεαλιστικοί» οι προϋπολογισμοί. Οπότε, θα βάζει τους Δήμους υποκειμενικά στο «γύψο».\nΤη δε, όποια απόκλιση από το πλεόνασμα κατά 200 εκ με «μειωμένα έσοδα και αυξημένες έως και υπερβολικές δαπάνες» για το 2014, τη δικαιολογεί με μία «λογική του Γκρούεζα» ότι «το 2014 ήταν εκλογική χρονιά»!\nΗ 2η σταθερά είναι η αναγκαστική ανάληψη των πεπραγμένων. Η αρχική ταχύτητα δηλαδή της προηγούμενης δημοτικής αρχής.\nΣτα πλαίσια αυτά, αυτός ο Προϋπολογισμός, όποιος και από μας να ήταν στη θέση του Δημάρχου, θα κινούνταν με βάση δεσμεύσεις οικονομικές, τεχνικές και ειλημμένων αποφάσεων. Δεν είναι δηλαδή φέτος, καθαρά ο δικός μας προϋπολογισμός αλλά, ο «δικός τους, κεντρικά και τοπικά» προϋπολογισμός .\nΕξετάσαμε λοιπόν, τη φιλοσοφία που διέπει τον προϋπολογισμό και το τεχνικό πρόγραμμα με βάση τους 6 πυλώνες της φιλοσοφίας της Νέας Λάρισας .\n1. Πλήρης γνώση της οικονομικής θέσης του δήμου που παρελήφθη στη νέα δημοτική θητεία, σε απόλυτο βαθμό και σε κάθε επίπεδο, μέσα στο 1ο τρίμηνο από την ανάληψη των καθηκόντων.\nΗ απάντηση- και σε ένα βαθμό η μέχρι τώρα ενημέρωση- του Δημάρχου και του αρμόδιου Αντιδημάρχου με τη δέσμευση ότι, μέχρι τέλος του έτους (και όχι τον Ιούνιο όπως μέχρι τώρα γίνονταν, αν γίνονταν) θα έχουμε πλήρη εικόνα μας καλύπτει.\n2. Διαφάνεια και συμμετοχική δημοτική δημοκρατία σε κάθε επίπεδο προγραμματισμού και υλοποίησης της δημοτικής πολιτικής.\nΌταν, στον προϋπολογισμό που κατέθεσε η Κυβέρνηση, το ΠΔΕ είναι απαράδεκτα μειωμένο και, είναι γνωστό ότι, χωρίς Πρόγραμμα Δημοσίων Επενδύσεων μία χώρα δεν επιτυγχάνει ανάπτυξη, θεωρούμε πολύ σημαντική την πρόβλεψη-στόχευση πιστώσεων 5,5 εκ για μικρομεσαία έργα από ιδίους πόρους (το «δημοτικό πρόγραμμα επενδύσεων»). Έργα που θα βελτιώσουν την καθημερινότητα των πολιτών αλλά, θα δώσουν και ανάσα στις ντόπιες μικρομεσαίες εργοληπτικές και εμπορικές επιχειρήσεις.\nΗ διαβούλευση έγινε και το θεωρούμε θετικό. Έγινε βέβαια, μερικώς. Και πώς να γίνει άλλωστε πλήρως όταν, από τη μία ο χρόνος είναι πιεστικός και απόν την άλλη, ο κόσμος έμαθε ή, τον απέτρεπαν τόσα χρόνια να μη συμμετέχει και να καθορίζει την τύχη του. Μας ικανοποιεί η δέσμευση ότι, θα συνεχιστεί για να γίνει στοχευμένη η κατανομή του ποσού αυτού, ιδιαίτερα, των 3,8 εκ που αφορούν τις Δημοτικές και Τοπικές κοινότητες.\n3. Ανταποδοτικότητα για όλους τους δημότες.\nΘεωρούμε θετικό την πρόβλεψη της απάλυνσης σε κοινωνικές ομάδες συμπολιτών κόστους διαβίωσης. Είναι σημαντικό η μείωση των εξόδων των αναλώσιμων για τους παιδικούς σταθμούς που οι γονείς τώρα πληρώνουν. Πρέπει να γίνουν και άλλα βήματα βέβαια. Στα πλαίσια της κοινωνικής πολιτικής που ο Δήμος έχει βάλει – και σωστά- σε πρώτη προτεραιότητα.\n4. Δημοτική Διαύγεια.\nΗ ανακοίνωση της υλοποίησης ενός κέντρου προμηθειών αντί των διάσπαρτων που υπήρχε μέχρι τώρα είναι θετικό βήμα.\nΕμείς όμως, θέλουμε και τη χρήση των νέων τεχνολογιών στην υπηρεσία της άμεσης πληροφόρησης των πολιτών.\n5. Διεκδίκηση πόρων αλλά και εξεύρεση νέων πόρων, μέσα από αυτενέργεια και πλήρη αξιοποίηση όλων των χρηματοδοτικών εργαλείων σε Ελλάδα και Ευρωπαϊκή Ένωση.\nΚαταθέτουμε συγκεκριμένη πρόταση προς υλοποίηση.\n• Πλάνο εργασίας για άμεση λειτουργία «Γραφείου Ευρωπαϊκών Σχέσεων και Συνεργασιών». Με ικανό στελεχιακό δυναμικό που ήδη έχει ο Δήμος (παροπλισμένο κιόλας) αλλά, και με την αναζήτηση θεσμικής συνεργασίας με φορείς όπως, το ΤΕΕ, το Οικονομικό Επιμελητήριο, το ΓΕΩΤΕΕ, το Πανεπιστήμιο Θεσσαλίας, το ΤΕΙ Θεσσαλίας.\n• Δέκα επτά (17) προγράμματα Δικτύωσης που αυτοδύναμα ο Δήμος μπορεί να διεκδικήσει πόρους για κάθε τομέα.\n6. Χρηστή νόμιμη διαχείριση. Θέσαμε εννέα (9) σημεία που πρέπει να εφαρμόζει ο δήμος. Αυτά για τα οποία έχει εγκαλεστεί κατά καιρούς.\nΈχουν γίνει ήδη, σημαντικά βήματα και πράξεις στην κατεύθυνση αυτή.\nΜε βάση τα παραπάνω, η Νέα Λάρισα ψήφισε τον Προϋπολογισμό και το Τεχνικό Πρόγραμμα για το 2015.\nΚαι θα είναι το «Παρατηρητήριο» υλοποίησης κωδικό με κωδικό, δράση με δράση.\nΜε στόχο όχι απλά να εκτελεστεί αλλά, να μπουν οι βάσεις για έναν «δικό μας» προϋπολογισμό του επόμενου έτους. Μέσω των πολλών προτάσεων σε κάθε τομέα που καταθέσαμε και θα διεκδικήσουμε να υλοποιηθούν στην παρούσα δημοτική θητεία.


Η ΤΟΥΡΚΙΑ «ΑΝΤΕΠΙΤΙΘΕΤΑΙ» ΣΤΗΝ ΡΩΣΣΙΑ ΜΕ… ΕΝΑ ΤΗΛΕΟΠΤΙΚΟ ΣΗΡΙΑΛ! (βίντεο) – Νίκος Χειλαδάκης\nΗ τουρκική «αντεπίθεση» θα γίνει με μια… τηλεοπτική σειρά που θα αρχίσει να προβάλλεται στην κρατική τουρκική τηλεόραση από τις 14 Δεκεμβρίου. Είναι γνωστό ότι εδώ στην Ελλάδα έχουμε μεγάλη πείρα από τα τουρκικά σήριαλ που έχουν εντείνει τα τελευταία χρόνια την καθημερινή ηλιθιοποίηση του Νεοέλληνα.\nΤο νέο αυτό σήριαλ θα έχει την χαρακτηριστικά βαρύγδουπη ονομασία : «Büyük Sürgün Kafkasya», δηλαδή, «Καύκασος η Μεγάλη Εξορία». Το εντυπωσιακό αυτό σήριαλ έχει σαν υπόθεση τις επί σταλινικής εποχής εκκαθαρίσεις στον Καύκασο, ένεκα των οποίων η τουρκογενής καταγωγής φυλή των Ahıska εξορίστηκε στην Κεντρική Ασία. Κόλαφος δηλαδή, όπως πιστεύουν οι Τούρκοι, για… την ρωσική αντιτουρκική προπαγάνδα! Μάλιστα!\nΕπόμενο Άρθρο ΣΤΕΝΑΖΟΥΝ ΣΤΑ ΕΛΛΗΝΙΚΑ «ΚΑΤΕΡΓΑ», ΟΙ… «ΚΑΗΜΕΝΟΙ» ΤΟΥΡΚΟΙ ΔΟΥΛΕΜΠΟΡΟΙ!!!\nΠροηγούμενο Άρθρο ΟΙ ΡΩΣΟΙ «ΒΟΜΒΑΡΔΙΖΟΥΝ» ΜΑΘΗΜΑΤΑ ΙΣΧΥΟΣ, (βίντεο)


Engleza - Parents.org.gr\nΠερισσότερα για την/τον Engleza\nEngleza απάντησε σε xari_klia's topic Μονογονεϊκή οικογένεια\nΑκριβώς. Έπρεπε συνέχεια να εξηγώ γιατί ενώ έλεγα my husband και όχι my partner δε λεγόμουν κα Ταδόπουλου. Το ίδιο ισχύει για τα παιδιά. Η άλλη παρεξήγηση είναι να νομίζουν οτι επειδή λέγεσαι κα Brown και το παιδί σου κος ή κα Yellow οτι προέρχεται από προηγούμενο γάμο και εσύ έχεις ως δεύτερο σύζυγο τον κο Brown.\nΗ δική μου άποψη εξακολουθεί να είναι οτι ένας πατέρας που όταν χώρισε από τη μάνα θεώρησε οτι χώρισε και από το παιδί του και το αποδεικνύει έμπρακτα με αδιαφορία ή με το να δημιουργεί προβλήματα, από μόνος του δείχνει οτι δε μπορεί να έχει λόγο στο πώς θα λέγεται το παιδί του. Άλλωστε, παντού θα φαίνεται το όνοματεπώνυμό του, σε όλα τα πιστοποιητικά, όπως αντίστοιχα φαίνεται και της μητέρας όταν το παιδί δε φέρει το επώνυμό της. Και δε λέμε να αλλάξεις το επώνυμο ενός δεκάχρονου παιδιού μετά το διαζύγιο, μιλάμε για ένα αγέννητο παιδί που ποτέ δε γνώρισε τον πατέρα του.\nΚαι μόνο που υπάρχει η δυνατότητα στην Ελλάδα να φέρουμε το επώνυμό μας μετά το γάμο είναι δείγμα ελευθερίας και δημοκρατίας. Το ποιό επώνυμο θα φέρει το παιδί μας πιστεύω οτι αφορά το ζευγάρι και κανείς δεν έχει δικαίωμα να το κρίνει. Για τον προβληματισμό της θεματοθέτριας, εγώ συμφωνώ οτι ένας ανύπαρκτος και αδιάφορος πατέρας δε μπορεί να έχει την απαίτηση να φέρει το παιδί το όνομά του από εγωισμό και μόνο επειδή συνεισέφερε σε ένα βιολογικό γεγονός όπως η σύλληψη. Γονέας δεν είναι αυτός που γεννά αλλά αυτός που μεγαλώνει ένα παιδί και που μαζί με έναν τίτλο του δίνει αγάπη, προστασία, ασφάλεια, αρχές, υποστήριξη, γνώσεις κλπ. Το να πληγώνεται καθημερινά για έναν γονέα που είναι ηθελημένα απών δεν του προσφέρει, αντίθετα του αφαιρεί. Καλύτερα να αλλάζει το επώνυμο όσο το παιδί είναι μικρό ώστε να μην αναγκάζεται να ζει με την επιθυμία και το βάρος να το αλλάξει με την ενηλικίωση και να έχει και τα παρατράγουδα που ανέφερε κάποια κυρία πιο πάνω. Αν τελικά θέλει το επώνυμο του πατέρα, ας το πάρει μόνο του με την ενηλικίωση.\nEngleza απάντησε σε marln's topic Συχνοί προβληματισμοί, ειδικές περιπτώσεις\nΒάζε το μωρό συνέχεια στο στήθος και αν χρειαστεί να δίνεις συμπλήρωμα να το κάνεις χωρίς στενοχώρια και τύψεις. Το βέλτιστο είναι ο αποκλειστικός θηλασμός, είναι η ιδανικότερη τροφή αλλά αν δεν πετύχει μην το αφήσεις να σου χαλάσει τη διάθεση και τις μοναδικές στιγμές με το μωρό σου. Είναι τόσα πολλά αυτά που μπορείς να του προσφέρεις· η μητρότητα και η αγάπη δεν εξαντλούνται στον αποκλειστικό θηλασμό. Ακόμη και με μεικτή διατροφή μπορείς να θηλάσεις πολύ καιρό, ακόμα και εννιάμηνο. Εγώ θήλασα κοντά στους 6 1/2 μήνες και σταμάτησα με απόφαση του παιδιού ενώ είχα γάλα. Είναι όμως πολύ νωρίς για εσένα και αξίζει τον κόπο να προσπαθήσεις για αποκλειστικό αν το θες, όπως είπαν και πιο πάνω. Το 10λεπτο είναι αυτό που συνήθως συστήνουν οι παιδίατροι αλλά δε βοηθά. Και δεν υπάρχει λόγος να διακόπτεται ο θηλασμός για να δώσεις συμπλήρωμα· το δίνεις μετά το θηλασμό ώστε να το μειώσεις σταδιακά. Εγώ είχα παρατηρήσει οτι το παιδί ζητούσε συμπλήρωμα κυρίως απόγευμα και βράδυ. Το πρωί και μεσημέρι συνήθως μόνο θήλαζα (και κάπου είχα διαβάσει οτι συμβαίνει σε πολλές γυναίκες να μειώνεται λίγο η παραγωγή απόγευμα και βράδυ).\nΕΠΙΚΙΝΔΥΝΗ Η ΒΑΖΕΛΙΝΗ!!!!\nEngleza απάντησε σε Ανθή 1's topic Δεύτερο Τρίμηνο (12η -24η εβδομαδα)\nΕπανέρχομαι στο θέμα γιατί είχα μια διαφωνία σε ένα φαρμακείο. Κάποια στιγμή πήγα και ρώτησα για μια κρέμα που αναφέρθηκε κι εδώ και δεν την είχαν. Οι κοπέλες εκεί επέμεναν οτι η βαζελίνη είναι επικίνδυνη σε σχέση με τις ειδικές κρέμες γιατί είναι προϊόν πετρελαίου. Σήμερα πήγα και ξαναζήτησα την κρέμα στο ίδιο φαρμακείο για να της ρίξω μια ματιά. Με πολύ γρήγορη ματιά στα συστατικά διαπίστωσα οτι έχει μέσα τουλάχιστον δύο ειδών parabens (και δε διάβασα και όλα τα συστατικά, σταμάτησα εκεί) και μου σηκώθηκε η τρίχα. Όταν είπα στο φαρμακοποιό που ήταν εκεί οτι κακώς την προηγούμενη φορά οι βοηθοί εκεί επέμειναν οτι η βαζελίνη (υψηλής καθαρότητας όπως του επεσήμανα) δεν είναι πολύ πιο αθώα από αυτές τις κρέμες μου είπε οτι κάνω λάθος! Εχε χάρη που βιαζόμουν και περίμενε και κόσμος αλλιώς θα τον έβαζα να το ψάξει εκείνη τη στιγμή! Τα πάντα στο βωμό του χρήματος! Η υποψία για τη βαζελίνη είναι μόνο στη μη υψηλής καθαρότητας που ΠΙΘΑΝΟΝ να έχει ίχνη προσμίξεων. Για τα parabens βουίζει ο τόπος!\nAccuran - Roacutan\nEngleza απάντησε σε roubiba's topic Δύσκολες στιγμές...!\nΜη αποκλειστικός θηλασμός...\nEngleza απάντησε σε candy82's topic Θηλασμός Γενικά\nΜα οικονομικά είναι και τα συμφέροντα της ίδιας της εφημερίδας που θέλει έναν "πιασάρικο" τίτλο για να πουλήσει\nΝομίζω οτι η Little Monkey έδειξε τι συμβαίνει όταν υπάρχει εσκεμμένη "αλλοίωση" μιας είδησης από τα ΜΜΕ (τι πρωτότυπο!) και "μυρίζομαι" οικονομικά συμφέροντα στη μέση. Είδατε που δε συμβαίνουν μόνο στην Ελλάδα;\nΚανέναν. Απλώς είναι θέμα προτίμησης. Άντε μόνο να σκεφτώ το πλαστικό στο μπουκάλι αλλά το ίδιο θέμα υπάρχει και στα φρέσκα στην Ελλάδα.\nΚαι ένα άρθρο για το θέμα με το κατσικίσιο γάλα σκόνη για βρέφη: http://www.telegraph.co.uk/news/uknews/1492334/Goats-milk-formula-not-suitable-for-infants-Government-warns.html#\nΕννοείς τα έτοιμα στα μπουκαλάκια ή milk carton; Έχω δώσει και τέτοια όταν ο γιος μου σε μία βόλτα στα μαγαζιά μου ζητούσε γάλα (έμπαινα σε ένα Boots κι έπαιρνα). Να πούμε, γιατί τα κορίτσια που είναι Ελλάδα πιθανόν να μη γνωρίζουν, οτι φρέσκο εμπλουτισμένο παιδικό γάλα στην Αγγλία δεν υπάρχει. Το πρωί και το βράδυ, όμως, που το ήθελε ζεστό είχα πχ στο ξενοδοχείο το electric kettle και ζέσταινα το νερό. Απλώς τη σκόνη την προτιμούσε και γευστικά και ήταν και πιο εύκολη στη μεταφορά και την αποθήκευση στο σπίτι (λιγότερος χώρος στο ντουλάπι).\nΑσφαλή είναι και τα τρία. Το δεύτερο δε μου άρεσε ως ιδέα γιατί είχα άγχος μην ακουμπήσουν σε κάποιο από τα άλλα τρόφιμα (άσε, είχα πάθει μεγάλη πλάκα στη λοχεία·φοβερό στρες για τα πάντα, σε σημείο παραλογισμού. Δεν άφηνα κανένα-ούτε μάνα κι αδέρφια-να πιάσει το παιδί για κανά δίμηνο). Εγώ προτιμούσα το τρίτο για να είναι όσο πιο "φρέσκο" γίνεται και να μην έχω πρόβλημα με παγοκύστες, να ψάξω να βρω πού να το ζεστάνω, αν θα το καταναλώσω ή θα το πετάξω κλπ. Επίσης, κάναμε μεγάλο ταξίδι (κάπου 400 km) στους 5 1/2 μήνες και δεύτερο (κάπου 500 km) στους 6 1/2 μήνες και είχα γεμάτο θερμός και 2-3 δόσεις γάλα και δεν είχα θέμα πού θα σταματήσω για να φάει το παιδί. Γενικά επειδή είμαστε των μετακινήσεων δεν είναι πολύς καιρός που σταματήσαμε τη σκόνη (για την ανάλογη ηλικία). Είχα παντού μαζί μου και δεν είχα άγχος αν το ξενοδοχείο θα είχε ψυγείο (στην Αγγλία δε συνηθίζεται) για να διατηρώ το φρέσκο, αν θα έβρισκα όταν γυρίζαμε αργά στο ξενοδοχείο από τις εξορμήσεις κλπ.\nΕίπα να βρω και μια επίσημη πηγή για να το έχουμε και στο topic. Εγώ δεν το έκανα γιατί πολλές φορές αν ήταν μικρή η βόλτα μπορεί να έφτανε ο θηλασμός μεχρι να γυρίσουμε σπίτι και δε χρησιμοποιούσα τη σκόνη.\nOnce prepared, the formula is ready to feed to your baby immediately without additional refrigeration or warming. Formula that's been prepared should be consumed or stored in the refrigerator within 1 hour. If it has been at room temperature for more than 1 hour, throw it away. And if your baby doesn't drink all the formula in the bottle, throw away the unused portion — do not save it for later. Formula may be prepared ahead of time (for up to 24 hours) if you store it in the refrigerator to prevent the formation of bacteria. Open containers of ready-made formula, concentrated formula, and formula prepared from concentrate also can be stored safely in the refrigerator for up to 48 hours. http://m.kidshealth.org/parent/pregnancy_newborn/formulafeed/formulafeed_storing.html Για τα βαζάκια είναι λίγο διαφορετικά τα πράγματα γιατί πρόκειται για κονσερβοποιημένο τρόφιμο, οπότε δε μου κάνει καθόλου εντύπωση που δεν ήταν επικίνδυνο τόσο καιρό μετά τη λήξη του. Απλώς μπορεί να είχε χάσει κάποιο ποσοστό βιταμινών.\nΚι εγώ θυμάμαι κάτι για διάφορα βότανα και "τσάγια", χαμομήλια, κάτι τριμμένα μοσχοκάρυδα...σε νεώτερες εποχές ακόμα και αντιισταμινικά σιρόπια αν το παιδί δεν κοιμόταν εύκολα! Και τις δουλειές τους έκαναν, και τα μωρά δεν έκλαιγαν και γάλα έπιναν ήρεμα και κοιμόνταν αμέσως ("ο ύπνος θρέφει τα παιδιά") και όλα καλά! Κάπως έτσι τα κατάφερναν όταν είχαν και μία ντουζίνα παιδιά και δύσκολες συνθήκες ζωής. Η μήπως φαντάζεστε οτι πολυασχολούνταν αν το μωρό πήρε Χ γραμμάρια, αν θα παίξει μαζί τους κλπ. Αλλά ήταν οι συνθήκες της ζωής τέτοιες που δε είχαν καιρό για "πολυτέλειες".\nΧθές στις 12:44 πμ\nΤετάρτη at 11:00 μμ


Semifreddo με σως καραμέλας και καρύδια | adieksodos.gr\nΑρχική ΚΟΥΖΙΝΑ-ΖΑΧΑΡΟΠΛΑΣΤΙΚΗ Semifreddo με σως καραμέλας και καρύδια\nΔροσερό και εύκολο γλύκισμα\nΑπλώστε μια μεμβράνη στη φόρμα για κέικ και αφήστε στην άκρη.\nΣε μια κατσαρόλα ζεσταίνετε το νερό με τη ζάχαρη μέχρι να διαλυθεί τελείως. Δυναμώνουμε τη φωτιά και τα αφήνουμε να βράσει το σιρόπι για 5-7 λεπτά ανακατεύοντας.\nΌταν το σιρόπι είναι έτοιμο, το ρίχνετε μέσα τους κρόκους των αυγών σιγά-σιγά, ανακατεύοντας συνεχώς. Ανακατεύετε μέχρι το μείγμα να κρυώσει.\nΣε μια κατσαρόλα ρίχνουμε την ζάχαρη και ρυθμίζουμε την εστία στη χαμηλή ένταση.\nΑνακατεύουμε τη ζάχαρη μέχρι να διαλυθεί εντελώς και γίνει υγρό μείγμα, τότε ρίχνουμε το βούτυρο και συνεχίζουμε το ανακάτεμα μέχρι να λιώσει.\nΌταν λιώσει το βούτυρο, κατεβάζουμε την κατσαρόλα από την εστία και ανακατεύουμε με την κρέμα γάλακτος μέχρι να γίνει ένα ομοιόμορφο μείγμα.\nΣτη συνέχεια καβουρδίζουμε τα καρύδια σε ένα τηγάνι και ρίχνουμε την καστανη ζάχαρη και ζεσταίνουμε μέχρι να καραμελώσουν. Αφαιρούμε από το τηγάνι και τοποθετούμε σε ένα φύλλο σιλικόνης. Στη συνέχεια αφού κρυώσουν τα καρύδια τα ψιλοκόβουμε.\nΠροηγούμενο άρθροΜοιραίο μπάνιο για 38χρονη γυναίκα στην Ηλεία\nΕπόμενο άρθροΑυτοκτόνησε 42χρονος αρχιφύλακας στην Μυτιλήνη..Είχε αποσπαστεί προ διμήνου απο τα Γιάννενα


Ηράκλειο: “Να μην γίνεις σημαία των αντιεμβολιαστών” – Εμβολιάζεται ο σύζυγος της 44χρονης - EPIRUS TV NEWS\nΗράκλειο: “Να μην γίνεις σημαία των αντιεμβολιαστών” – Εμβολιάζεται ο σύζυγος της 44χρονης\nepirustvnews 7/27/2021 09:10:00 π.μ.\nΕμβολιάζεται ο σύζυγος της 44 που είχε πεθάνει στο Ηράκλειο μετά την 2η δόση εμβολίου.\nΔεν έχουν συμπληρωθεί ούτε δύο μήνες από την στιγμή που η 44χρονη Γλυκερία, έφυγε πρόωρα από τη ζωή, από τις παρενέργειες που τις προκάλεσε η δεύτερη δόση του εμβολίου.\nΥπήρξε ιδιαίτερα άτυχη καθώς περιλήφθηκε σε εκείνο το απίθανα μικρό ποσοστό ανθρώπων στους οποίους τα εμβόλια κατά της Covid 19 προκαλούν σοβαρές βλάβες.\nΣε εκείνη, παρότι υπέρμαχος των εμβολιασμών, όπως δήλωναν οι στενοί συγγενείς της, προκάλεσαν τον θάνατο. Όμως χθες, ο 45χρονος σύζυγος της, που μόνος πλέον μεγαλώνει τα παιδιά τους, ζήτησε να ολοκληρώσει τον δικό του εμβολιασμό.\nΤηλεφώνησε στο Κέντρο Υγείας που ανήκει. Στην Αγία Βαρβάρα Ηρακλείου, αναφέροντας στον γιατρό που είχε βάρδια εκείνη την ώρα, πως θα ήθελε να ανανεώσει το ραντεβού για την δεύτερη δόση, το οποίο είχε υποχρεωθεί να αναβάλει.\nΤο όνομα “Μανόλης Κρυοβρυσανακης” δεν “είπε” τίποτα αρχικά στον γιατρό, που όμως γρήγορα κατάλαβε. Ειδικά όταν άκουσε τον άντρα στην άλλη άκρη της τηλεφωνικής γραμμής να του αναφέρει πως η γυναίκα του, στην διάρκεια της μάταιης νοσηλείας της στο Πανεπιστημιακό Νοσοκομείο Ηρακλείου, του είχε πει επί λεξει :” Μανόλη να κάνεις το εμβόλιο. Να μην γίνεις σημαία των αντιεμβολιαστών”.\nΜε την άδεια του Μ. Κρυοβρυσανάκη, ο γιατρός συγκινημένος δημοσιοποίησε τον διάλογο τους. Δείτε τον :\nΗράκλειο: “Να μην γίνεις σημαία των αντιεμβολιαστών” – Εμβολιάζεται ο σύζυγος της 44χρονης Reviewed by epirustvnews on 7/27/2021 09:10:00 π.μ. Rating: 5


Ούτε ένα ευρώ στους δανειστές! Όχι σε παλιά και νέα μνημόνια! Παντιέρα αντικαπιταλιστική ενημέρωση\nΟύτε ένα ευρώ στους δανειστές! Όχι σε παλιά και νέα μνημόνια!\nΜαΐ 07, 2015v.ariaditisΕργατικό Κίνημα0\n– Να μην πληρωθούν τα 800 εκατ. στο ΔΝΤ – Διαγραφή του χρέους\n– Ρήξη τώρα με Ε.Ε-ΔΝΤ και αντιλαϊκή πολιτική\n– Όχι στην υποταγή. Απαιτούμε, διεκδικούμε, αγωνιζόμαστε τώρα!\nΤο μόνο χρέος που έχουμε εμείς – οι εργαζόμενοι,\n– Ανατροπή όλων των μνημονίων, μεσοπρόθεσμου, δανειακής σύμβασης και των εφαρμοστικών νόμων που λεηλάτησαν τη ζωή μας και εξακολουθούν να ισχύουν. Κάτω το μνημονιακό πλαίσιο και πολιτική τώρα!\n– Ανατροπή του «Συμφώνου για το Ευρώ». Δεν θα πληρώσουμε την κρίση του κεφαλαίου, να πάρουν τώρα πίσω όλα τα αντεργατικά μέτρα.\n– Ούτε ευρώ στους δανειστές. Παύση πληρωμών– μη αναγνώριση του χρέους, διεθνιστικός αγώνας και έξοδος από το ευρώ, την ΟΝΕ και την Ε.Ε. Κοινωνικοποίηση και εργατικός έλεγχος των τραπεζών και των παραγωγικών τομέων. Να επιστραφούν τα δις -που χαρίστηκαν στις τράπεζες- για την εξυπηρέτηση των εργατικών και λαϊκών αναγκών.\n– Διεκδικούμε τις σύγχρονες ανάγκες και τα δικαιώματά μας για αυξήσεις στους μισθούς και ΣΣΕ, δημόσια ποιοτική ασφάλιση, δημόσια δωρεάν εκπαίδευση και υγεία, κ.λπ. Δουλειά για τους ανέργους, επίδομα για όλους τους άνεργους τώρα!\n– Οργανώνουμε την πάλη μας τώρα, με συσπείρωση, αγωνιστική ταξική ενότητα και μαζική δράση.\n– Συμμετέχουμε στην κινητοποίηση σωματείων και συλλογικοτήτων κατά της ανεργίας, για επίδομα ανεργίας σε όλους τους άνεργους τώρα, την Παρασκευή 8 Μάη στις 6.00 μ.μ. στην Ομόνοια.\n– Καλούμε τους εργαζόμενους της Αθήνας σε μαζική αγωνιστική συμμετοχή στην συγκέντρωση – πορεία, τη Δευτέρα 11 Μαΐου, στις 18:00, στα Προπύλαια, ημέρα που θα συνεδριάσει το Συμβούλιο υπουργών Οικονομικών της ευρωζώνης και θα πληρωθεί από την κυβέρνηση η δόση των 800 εκ. ευρώ στο ΔΝΤ!\n– Καλούμε τις ταξικές εργατικές κινήσεις- παρεμβάσεις και σχήματα των κλάδων και χώρων δουλειάς σε συμμετοχή στην συνέλευση που καλεί η Ταξική Ενότητα Φαρμάκου την Παρασκευή 15 Μάη στις 6.00 μ.μ. στο Εργατικό Κέντρο Αθήνας, ώστε να συνδιαμορφώσουμε το αγωνιστικό πλαίσιο και σχέδιο παρέμβασης των εργατικών σχημάτων ενάντια στη νέα συμφωνία, για την επιβολή των αιτημάτων μας τώρα, για Συλλογικές Συμβάσεις και αυξήσεις στους μισθούς.\n6, 7 Ιουνίου οδοιπορικό στα βήματα του Άρη Βελουχιώτη Δε θα ζήσουμε στην ανεργία και την επισφάλεια


Πάνω απο 700 κλήσεις στην Πυροσβεστική λόγω κακοκαιρίας - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Πάνω απο 700 κλήσεις στην Πυροσβεστική λόγω κακοκαιρίας\nΠάνω απο 700 κλήσεις στην Πυροσβεστική λόγω κακοκαιρίας\nΔεκέμβριος 4, 2013 Τα νέα της ημέρας\nΣε ανελέητο σφυροκόπημα υπέβαλαν το αττικό τοπίο οι θυελλώδεις άνεμοι που έφθασαν τα 9 και 10 μποφόρ στα ηπειρωτικά, ενώ οι ριπές τους άγγιξαν ακόμη και τα 12 μποφόρ σε παραθαλλάσιες περιοχές όπως η Ραφήνα.\nΔένδρο ξεριζώθηκε από τον ισχυρό άνεμο στην οδό Σταδίου\nΑπό αργά το βράδυ, η κυκλοφορία των οχημάτων στη λεωφόρο Πάρνηθος γίνεται μόνο με τη χρήση αντιολισθητικών αλυσίδων, από το ύψος του τελεφερίκ και πάνω.\nΑπό τα ξημερώματα της Τρίτης, η πυροσβεστική δέχθηκε περισσότερες από 700 κλήσεις ενώ περίπου 70 συνεργεία ανέλαβαν να απομακρύνουν ξεριζωμένα ή σπασμένα δέντρα και να βοηθήσουν σε περιπτώσεις ζημιών που προκλήθηκαν από πτώσεις αντικειμένων.\nΟι πρωτοφανούς έντασης άνεμοι ξήλωσαν από τον ιστό της τη σημαία της Βουλής, ενώ ένα από τα δένδρα έπεσε (στη 1:30 το μεσημέρι) στην οδό Σταδίου, μπροστά από το υπουργείο Εργασίας, όπου από τύχη και μόνο δεν υπήρξαν σοβαροί τραυματισμοί.\nΕλαφρά, τραυματίστηκε ένας 37χρονος μοτοσικλετιστής των ΕΛΤΑ, που περνούσε την ώρα που έπεσε το τεράστιο δένδρο και ο οποίος διακομίστηκε προληπτικά στον νοσοκομείο Ευαγγελισμός, ενώ μια οδηγός γλίτωσε την τελευταία στιγμή, με ελαφρές ζημιές, μόνο, στο αυτοκίνητό της.\nΗ οδός Σταδίου έκλεισε για αρκετή ώρα, μέχρι να κόψουν οι πυροσβέστες το πεσμένο δένδρο και να το απομακρύνουν. Η κυκλοφορία αποκαταστάθηκε λίγο μετά τις 15:00.\nΖημιές από δένδρα που έπεσαν έχουν υποστεί αρκετά αυτοκίνητα στο λεκανοπέδιο, ενώ πολλά δένδρα έπεσαν πάνω σε καλώδια της ΔΕΗ, με αποτέλεσμα να υπάρχουν διακοπές ρεύματος σε διάφορες περιοχές, μέχρι να αποκατασταθούν οι βλάβες.\nΜέχρι και αυτή την ώρα, τα συνεργεία της Πυροσβεστικής εργάζονται πυρετωδώς για να αποκατασταθούν τα προβλήματα που δημιουργήθηκαν από την κακοκαιρία.\nΛόγω των θυελλωδών ανέμων, απαγορεύθηκε ο απόπλους δελφινιών για τον Αργοσαρωνικό, ο απόπλους πλοίων από την Ραφήνα και το Λαύριο, ενώ κλειστές είναι οι πορθμιακές γραμμές Ρίου – Αντιρρίου και Καβάλας – Πρίνου. Η επικοινωνία με το νησί της Θάσου γίνεται μόνο από την πορθμειακή γραμμή Κεραμωτής – Λιμένα.\nΣτην Αττική, σε πολλές περιπτώσεις δρόμοι έκλεισαν και η κυκλοφορία διεκόπη σε περιοχές όπως το Μενίδι,στα Πατήσια αλλά και στον Πειραιά.\nΣτην Κρήτη, η κακοκαιρία προκάλεσε σοβαρά προβλήματα. Τρία άτομα στον Άγιο Φώτη Χανίων εγκλωβίστηκαν μέσα στο αυτοκίνητό τους όταν επιχείρησαν να περάσουν "φουσκωμένο" ρέμα και βγήκαν σώοι πριν φθάσουν τα πρώτα συνεργεία της Πυροσβεστικής.\nΠροβλήματα υπήρξαν και στην περιοχή της Κισάμου στον νομό Χανίων λόγω των έντονων βροχοπτώσεων, όπου η πυροσβεστική δέχτηκε πάνω από 15 κλήσεις για άντληση υδάτων σε πλημμυρισμένα σπίτια και καταστήματα.\nΕπίσης, πολλοί δρόμοι του Ηρακλείου μετατράπηκαν σε ποτάμια με αποτέλεσμα σπίτια και καταστήματα να πλημμυρίσουν. Η Πυροσβεστική δέχτηκε πάνω από 60 κλήσεις για αντλήσεις υδάτων ενώ λόγω της βροχόπτωσης επικρατούσε κυκλοφοριακό χάος στους περισσότερους δρόμους της πόλης.\nΑκόμη μια πτήση ακυρώθηκε από το Ηράκλειο, εξαιτίας της νέφωσης ενώ 5 πτήσεις με προορισμό τα Χανιά προσγειώθηκαν τελικά στο αεροδρόμιο "Νίκος Καζαντζάκης" του Ηρακλείου.\nΛόγω των δυσμενών καιρικών φαινομένων πραγματοποιήθηκε σύσκεψη υπό την προεδρία του αντιπεριφερειάρχη Ηρακλείου Ευριπίδη Κουκιαδάκη, με την συμμετοχή των στελεχών της Πολιτικής Προστασίας, της Αστυνομίας, της Πυροσβεστικής Υπηρεσίας, αλλά και των τεχνικών υπηρεσιών της Περιφερειακής Ενότητας.\nΦωτό: Έθνος/Χάρης Γκίκας\nΑκόμη ο αντιπεριφερειάρχης Ηρακλείου απηύθυνε έκκληση στους πολίτες και ειδικά στους οδηγούς να είναι τις επόμενες ώρες ιδιαίτερα προσεκτικοί, αποφεύγοντας τις άσκοπες μετακινήσεις την ώρα ραγδαίας βροχόπτωσης.\nΑκατάλληλο το νερό στο Ναύπλιο\nΣύμφωνα με τον δήμο Ναυπλιέων, οι έντονες βροχοπτώσεις των τελευταίων ημερών επηρέασαν το νερό των πηγών Λέρνης και Αμυμώνης, από τις οποίες υδροδοτείται η πόλη, με συνέπεια να έχει επηρεαστεί η ποιότητα του νερού.\nΔιατηρούνται τα μποφόρ και αύριο\nΓια την Τετάρτη αρχικά προβλέπεται να διατηρηθούν τα 8-9 μποφόρ, όμως σταδιακά από το μεσημέρι αναμένεται να εξασθενήσουν οι χιονοπτώσεις στα ηπειρωτικά ενώ θα κοπάσουν λίγο οι άνεμοι. Τις πρωινές ώρες αναμένονται ισχυρές καταιγίδες στα Δωδεκάνησα ενώ από το μεσημέρι και μετά αναμένεται ύφεση των έντονων καιρικών φαινομένων. Το τσουχτερό κρύο θα διατηρηθεί στη κεντρική και βόρεια Ελλάδα ενώ τις πρωινές ώρες θα σημειωθεί παγετός.\nΤην Πέμπτη και την Παρασκευή ο καιρός αναμένεται να βελτιωθεί.\nΓενικά χαρακτηριστικά-προειδοποιήσεις: βροχές και καταιγίδες στα νοτιοανατολικά πιθανόν πρόσκαιρα ισχυρές. Βόρειοι άνεμοι 7 με 9 μποφόρ στα ανατολικά. Χαμηλές θερμοκρασίες σε όλη τη χώρα.\nΆνεμοι: βόρειοι βορειοανατολικοί 4 με 6 και στα ανατολικά 7 με 9 μποφόρ με βαθμιαία εξασθένηση. Θερμοκρασία: από 02 έως 12 βαθμούς κελσίου. Στα βόρεια 3 με 5 βαθμούς χαμηλότερη.\nΘερμοκρασία: από 01 έως 09 βαθμούς κελσίου